هەڕەشە، لێدان و كوتان پشكی كۆڵبەرانی هەناسە ماندوو\n14:06 - 19 پووشپەڕ 2712\nئاژانسی كوردپا: زەخت و گوشاری هێزە نیزامییەكانی حكوومەتی ئیسلامیی ئێران بۆ سەر كۆڵبەران و كاسبكارانی كورد زیادی كردووە و لەو پێوەندییەدا كۆڵبەرانی ناوچەی تەرگەوەڕ لەو هەڕەشانە بێبەری نەبوون.\nبەپێی هەواڵی ئاژانسی هەواڵدەریی كوردپا، لە چەند رۆژی رابردووا هێزەكانی سەر بە حكوومەتی ئیسلامیی تاران كۆڵبەران و كاسبكارانی ناوچەی تەرگەوەڕی \_"ورمێ\_"یان داوەتە بەر لێدان و كوتان و هەڕەشەی كوشتنیان لێ كردوون.\nیەكێك لە كۆڵبەران بە هەواڵنێری كوردپای راگەیاندووە، لەلایەن بنكەیەكی ئینتزامیی سەرسنوورەوە پێیان راگەیاندوون ئەگەر بێت و نزیكی سنوور بكەونەوە دەتانكووژین.\nكوشتن و بریندار كردنی كاسبكارانی كورد بەردەوامە:\nبەپێی ئاماری تۆمار كراو لە ناوەندی ئاماری ئاژانسی هەواڵدەریی كوردپا تەنیا لە ماوەی 50 رۆژی رابردوودا 14 كۆڵبەر و كاسبكاری كورد لە ناوچە سنوورییەكانی كوردستان بە تەقەی راستەوخۆی هێزە نیزامییەكانی حكوومەتی ئیسلامیی ئێران كوژراو و بریندار بوون.\nلە كۆی گشتی ئەو رێژەیە 6 كۆڵبەر گیانیان لە دەست داوە و 8ی دیكەش بریندار بوون.\nئەو ئامارە بە پشت بەستن بە ئاماری تۆمار كراو لە ناوەندی ئاماری كوردپا بڵاو كراوەتەوە و دەكرێ‌ئاماری راستەقینە لەوەش زیاتر بێت.


ھاوپەیمانی نەسر؛ کاندیدى بۆ پۆستی سەرۆک وەزیرانی داھاتووی عێراق ڕاگه‌ياند\n612 جار بینراوە 7/8/2018 01:56 AM\nھاوپەیمانی نەسر ئەمرۆ له‌به‌يانێكدا جەختیکردەوە کاندیدیان بۆ پۆستی سەرۆک وەزیرانی داھاتووی عێراق حەیدەر عەبادی-یە.\nھاوپەیمانی نەسر لە بەیاننامەیەکدا ڕایگەیاندووە بەوەی ئەمڕۆ کۆبونەوەی خۆی بەسەرپەرشتی عەبادی، سەرۆکی ھاوپەیمانێتییەکە و سەرۆک وەزیرانی عێراق، ئەنجامداوە و تیایدا تاوتوێی بەرێوەچوونی گفتوگۆکانی کوتلە سیاسییەکان و گۆڕانکارییەکان کراوە.\nلەبەشێکی بەیاننامەکەدا ھاتووە " ئەندامانی ھاوپەیمانێتییەکە بە کۆی دەنگ جەختیانکردەوە بە ھاوپەیمانی نەسر و پرۆژە نیشتیمانییەکەی بۆ بەرەوپێشبردنی وڵات بەرەو ڕێگای راست لە پرۆژەی چاکسازی بۆ تەواوکردنی ئەو دەستکەوتانەی بەدیھێنراون، ھەورەھا پەلەکردن لە پێکھێنانی حکومەت و جێبەجێکردنی بەرژەوەندییەکانی ھاوڵاتیان و دژایەتیکردنی گەندەڵی بە ھەموو شێوەکانییەوە" .\nھەروەھا ئاماژەیکردووە بەوەی لەکۆبونەوەکەدا پرۆژەی سیاسی ھاوپەیمانی نەسر و ڕەوشی گشتی وڵات و داوکاریی ھاوڵاتیان و وەڵامدانەوەی حکومەت تاوتوێ کراوە.\nجەختیش کراوەتەوە ھاوپەیمانێتی ئەوان تایەفەگەری تێدەپەڕێنێت و لە گفتوگۆکانیدا "بەرژەوەندی عێراقی بە ھەموو پێکھاتەکانییەوە" دەوێت، و تەئکیدی کردووەتەوە کە کاندیدی ئەوان بۆ پۆستی سەرۆک وەزیرانی داھاتووی عێراق ھەر حەیدەر عەبادییە


جۆرە هندییەكەی ڤایرۆسی كۆرۆنا بە جیهاندا بڵاودەبێتەوە\nگۆڕان: پەرتەوازەیی لە بەغداد کاریگەریی لەسەر پرۆسەی سیاسیی ھەرێم دەبێت\nبۆچی لە 2016دا متمانە لە هۆشیار زێباری سەندرایەوە؟\nدواى بڕیارەكەی دادگای فیدڕاڵی چی لە عێراق دەگوزەرێت؟\nهەدەپە: داعش لەناوچەكانی دەسەڵاتی توركیاوە چوونەتە حەسەكە و چەكی ناتۆیان پێیە\nژمارەی مردووان بە ڤایرۆسەكە 200 هەزاری تێپەڕاند\nهندستان گیان لەدەستدانی 200 هەزار كەس و توشبوونی 18 ملیۆنی بە كۆرۆنا ڕادەگەیەنێت و ڕێكخراوی تەندروستیش دەڵێت، جۆرە هندییەكەی ڤایرۆسەكە لانیكەم لە 17 وڵاتدا بڵاوبووەتەوە.\nئەمڕۆ چوارشەممە ژمارەی گیان لەدەستدان بە كۆرۆنا لە هندستان 200 هەزاری تێپەڕاند، دوای ئەوەی پەتاكە لەماوەی 24 كاتژمێری دواییدا بووە هۆی مردنی زیاتر لە سێ هەزار كەس، ئەم ئامارە بۆ یەكەمجارە لە ڕۆژێكدا تۆماردەكرێت.\nئەگەرچی وەزارەتی تەندروستیی هندستان بڵاویكردەوە، ژمارەی گیان لەدەستدان گەیشتووەتە 201 هەزار و 187 كەس، بەڵام شارەزایان پێیانوایە ژمارە زۆر زیاترە.\nوڵاتەكە توشبوونی 18 ملیۆن هاوڵاتی بە ڤایرۆسەكەش ڕاگەیاندووە كە 360 هەزاریان لە 24 كاتژمێری ڕابردوودا بووە، تەنها لەم مانگەدا شەش ملیۆن توشبوو زیادیكردووە.\nبەرزبوونە بەرچاوەكەی توشبوون و مردن، كە هۆكارەكەی بۆ ڤایرۆسە گۆڕاوەكە و كۆبوونەوە سیاسی و ئاینییە بەرفراوانەكان دەگەڕێنێتەوە، قەرەباڵەغی لە نەخۆشخانەكاندا دروستكردووە لەكاتێكدا ناوەندە تەندروستییەكان بەدەست كەمی دەرمان و ئۆكسجینەوە دەناڵێنن، بارە دژوارەكە بەتایبەت لە نیودەلهی-ی پایتەختە، كە مردن لەبەردەم دەرگای نەخۆشخانە پڕبووەكان خەریكە دەبێتە شتێكی ئاسایی.\nهندستان تائێستا 150 ملیۆن ژەمە ڤاكسینی دابەشكردووە و بڕیارە لە شەممەی داهاتووەوە بەرنامەی كوتان فراوانتربكرێت، تا بتوانرێت 600 ملیۆن كەسی دیكە سودی لێوەربگرێت.\nجۆرە هندییەكە بە جیهاندا بڵاودەبێتەوە\nڕۆژی سێشەممە ڕێكخراوی تەندروستیی جیهانی بڵاویكردەوە، جۆرە گۆڕاوە هندییەكەی كۆڤید-19، كە گومان دەكرێت سەرچاوەی ئەو دۆخە تەندروستییە بێت كە هندستانی تیایە، لانیكەم لە 17 وڵاتی دیكە تۆماركراوە.\nجۆرە هندییەكە ناونراوە (بی 6171) و بەمدواییە لە وڵاتانی ئەوروپی وەك (بەلجیكا، سویسرا، یۆنان و ئیتاڵیا) تۆماركراوە.\nهندستان بە چوارەم وڵاتی گەورە زەرەرمەندی كۆرۆنا لەڕووی ژمارەی مردنەوە دادەنرێت، بەهۆیەوە لەم ڕۆژانەی دواییدا ناوەندەكانی سوتانی تەرم بەوپەڕی خێراییەوە كاردەكەن.\nلەسەر ئاستی جیهان كۆی گشتیی توشبووانی كۆرۆنا تا بەیانی ئەمڕۆ 148 ملیۆنی تێپەڕاند، لەكاتێكدا ژمارەی چاكبووان زیاترە لە 86 ملیۆن و كۆی ژمارەی مردووانیش گەیشتووەتە سێ ملیۆن و 132 هەزار حاڵەت، ئەمەش لەكاتێكدایە 1.062 ملیار ژەمە ڤاكسینی دژ بە كۆرۆنا لەسەر ئاستی جیهان دراون.\nدەربارەی پڕۆژەی ڕێگای كەلار-سلێمانی حكومەت دڵنیایی دەدات\nخانەقین.. بۆمبێك بە هێزێكی سەربازیدا تەقییەوە\nگۆڕان: پەرتەوازەیی لە بەغداد کاریگەریی لەسەر پرۆسەی سیاسیی ھەرێم دەبێت 25/01/2022\nبۆچی لە 2016دا متمانە لە هۆشیار زێباری سەندرایەوە؟ 25/01/2022\nدواى بڕیارەكەی دادگای فیدڕاڵی چی لە عێراق دەگوزەرێت؟ 25/01/2022\nهەدەپە: داعش لەناوچەكانی دەسەڵاتی توركیاوە چوونەتە حەسەكە و چەكی ناتۆیان پێیە 25/01/2022\nهەسەدە ژمارەی ئەو داعشانەی خۆیان ڕادەستكردووە ئاشكرادەكات 25/01/2022\nئۆمیكرۆن ڕێوڕه‌سمى خه‌ڵاتى “گرامى”ی دواخست\nله ئه‌مریكا، به‌هۆی بڵاوبوونه‌وه‌ى گۆڕاوى ئۆمیكرۆنه‌وه، به‌ڕێوه‌چوونى ڕێوڕه‌سمى دابه‌شكردنى خه‌ڵاته‌كانى “گرامى” بۆ میوزیك دواخرا و “فێستیڤاڵى فیلمی سەنداس”یش…\nناوی ئەو وڵاتانە ئاشكراكرا كە گەرەنتی وەرگرتنی ڤاكسینی دژە كۆرۆنایان پێدراوە\nبەرپرسێك لە ڕێكخراوی تەندروستیی جیهانی ناوی 11 وڵاتی ئاشكراكردووە كە گەرەنتی دەستخستنی ڤاكسینی دژە كۆرۆنایان پێدراوە، وڵاتی عێراق…\nهەرێمی کوردستان.. چاکبوونەوە لە کۆرۆنا لە ڕێژەی توشبوون زیاترە\nوەزارەتی تەندروستیی هەرێم ڕایگەیاند لەماوەی 24 کاتژمێری ڕابردوودا توشبوون بە کۆرۆنا 236 کەس بووە و چاکبوونەوە 387 کەس…\nنەتەوە یەكگرتووەكان: پیسبوونى ئاووهەوا ساڵانە دەبێتە هۆى مردنى نۆ ملیۆن كەس\nسكرتێرى گشتیى نەتەوە یەكگرتووەكان ڕایدەگەیەنێت، ئەو جەنگەى مرۆڤ بەرامبەر سروشت ده‌یكات “هەوڵى خۆكوشتن”ە و دەشڵێت، پیسبوونى ئاووهەوا ساڵانە…


زۆربەی لایەنە پەیوەندیدارەكانی عێراق كۆڵێك هیوایان بە عادل عەبدولمەهدی هەیە. ناوبراو ئیداری و سیاسییەكی قورس و بیرمەندو نوسەرێكی ئابوری و ستراتیژیی ناسراوی عێراقە. سەدرییەكان بە دەستەگوڵی خۆیانی دەزانن بەوپێیەی لەئێستادا سەربەخۆیەو مەرجەكانی نەجەفی تێدایە. حەكیم و مەجلیسی ئەعلا پێیانوایە ئەوان براوەن بەڕاسپاردنی، چونكە پێشتر سەركردەیەكی دیاری ڕیزەكانی ئەم ڕەوتە بووە.\nپارتی و یەكێتی شاگەشكەن بە هەڵبژاردنی، چونكە هاوڕێی نزیكی بنەماڵەی تاڵەبانی و بارزانییەو پێشتر چەندین جوتە پێڵاوی سەردەمی خەباتی لە چیاكانی كوردستاندا دڕاندووە. ئێران بە كەسێكی "وەلائی"ـی دەزانێت، چونكە نزیكترین كەس بوو لە محەمەد باقر حەكیم و عەبدولعەزیزی برای. باكگراوەندە كۆنەكەشی لە دەورانی چەپ لای ڕەوتی مەدەنی خۆشەویستی كردووە، ڕەگەزنامە فەڕەنسییەكەی و هەردوو بڕوانامە ماستەرەكەی لەبواری كارگێڕی و ئابووری لە پاریس، نزیكی دەكاتەوە لە ئەمەریكی و ئەوروپییەكان. خەڵكی باشوری عێراق پێی دڵخۆشن بەوپێیەی لە ئەسڵدا بنەماڵەكەی خەڵكی ناسریەن و بەقسەی خۆیان "شروگی"یەو ئەزانێت لەخەموژانی شۆرەكاتی ئاو.\nبەڵام سەرباری هەموو ئەمە، ڕێگای ناوبراو پڕە لەدڕك و داڵ و قۆناغێكی سەخت چاوەڕێی دەكات، تەنها یەك ساڵیش مۆڵەتی پێداروە بۆ ئەوەی وێنەیەكی جیاواز لە خەراباتێكی گەورەدا پێشكەش بكات.\nعەبدولمەهدی لە 12 مانگدا دەبێت بەرەنگاری زۆر دۆسیە ببێتەوە لەوانەش؛ قەرزەكانی سەر عێراق، جێبەجێكردنی یاسای حەشد، كێشەی كەركوك و ناوچەی جێناكۆك، چەكی عەشایەر لەباشوور، كێشەی وشكەساڵی و كەمئاوی، شەڕە قۆچی ئەمەریكاو ئێران لەسەر خاكی عێراق، مەترسیی پاشماوەكانی داعش، مافیاتی فەسادو گەندەڵی حیزب و وەزارەتەكان، ئاوەدانكردنەوەی شارە كاولەكانی پاش شەڕ، كێشەی بێكاری و خزمەتگوزاری‌و زۆر دۆسیەی تری ئاڵۆز.\nهاتنی عەبدولمەهدی و پێشوازیكردنی عەبادی لێی كۆتاییهێنا بە 15 ساڵ حوكمڕانی حیزبی دەعوەی ئیسلامی( 3 خول)، بەڵام ئەگەر شكست بهێنێت ڕەنگە لەگەڵیدا سیستمی سیاسی پاش 2003 بەتەواوی هەرەس بكات و ئەمیش كۆتا سەرۆك وەزیرانی ئەم تایپە حوكمڕانییە بێت، چونكە بارودۆخ چیتر بەبەرییەوە نەماوە.\nزۆربەی لایەنەكان یەكدەنگ بوون لە كاندیدكردنی عەبدولمەهدی، بەڵام ناوبراو هیچ كوتلەو هاوپەیمانێتییەكی ڕاستەوخۆی نییە لەپەرلەمانی بەغدا تا پشتیوانی بكات، تا ئێستاش بەڕوونی نازانرێت لەمەولا كێ پاڵپشتی یاسایی بۆ هەنگاوەكانی مسۆگەر دەكات؟ جگە لەوەش تەمەنی هەڵكشاوە بۆ سەروو 75 ساڵ و وەك پێشتر حەوسەڵەی نەماوە. جاران لەتافی گوڕی خۆیدا هەمیشە وازنامەیەكی نوسراوی لەگیرفاندا بوو تا لەكاتی پێویستدا پێشكەشی بكات و لە شاشەكان لەگیرفانی دەریدەهێنا، چ جای ئێستا كە هەم تەمەن و تەندروستی و هەم بارودۆخەكەی سەختترە. سەرباری ئەم ڕاستییەش هێشتا گەشبینی بۆ سەردەمی ئەو زاڵترە بەسەر هەموو ئەگەرێكیتردا، بەتایبەت كە برادەری نزیكی سەرۆك كۆمارە و پێكەوەگونجانی زۆر هەیە لەنێوانیان و لەدوای ڕاسپاردنی پەیتا پەپتا پاڵپشتی ناوخۆیی و دەرەكیی دادەبارێت بەسەریدا.


مانگرتنی کرێکارانی هەفت تەپە و فوولادی ئەهواز\nمانگرتنی کرێکارانی نەیشەکەری هەفت تەپە رۆژی شەممە ٣ی سەرماوەز پێی نایە ٢٠ەمین رۆژی خۆیەوە. کرێکارانی نەیشەکەری هەفت تەپە لە بەردەم فەرماندرای شووش کۆبوونەوەو دژ بە بەڕێوەبەرایەتی و بەتایبەتی کردنی ئەم ناوەندە دروشمیاندا. هەروەها خوازیاری ئازادی کرێکارانی دەستبەسەرکراو لەوانە ئیسماعیل بەخشی بوون.\nخۆپیشاندان و مانگرتنی کرێکارانی گرووپی میلی فوولادی ئەهواز، رۆژی شەممە ٣ی سەرماوەز پێی نایە ١٥هەمین رۆژی خۆیەوە.\n١٥ هەمین رۆژی خۆپیشاندانی کرێکارانی گرووپی میللی فوولادی ئەهواز، تووندووتیژی لێکەوتەوەو رووبەڕوو بوونەوە لە نێوان کرێکارانی خۆپیشاندەر و هێزەکانی پۆلیسدا روویدا. هێزە ئینتزامییەکان لە سەر پردی نادری، گەمارۆی کرێکارەکانیان دا و هێرشیان کردە سەر کرێکارانی ناڕازی، بەڵام کرێکارەکان رووبەڕوویان بووەنەوەو دژیان وەستانەوە.\nوەستانەوەی کرێکاران دژ بە پۆلیس و هێزە ئینتزامییەکان، ئەم هێزانەی ناچار بە پاشەکشە کرد و کرێکارەکان درێژەیان بە خۆپیشاندانەکەی خۆیان دا. کرێکارەکان لە بەرامبەر هێزە ئینتزامییەکاندا دروشمیان دەدا و دەیانگوت :" دەوەستین، دەمرین، مافی خۆمان وەردەگرین" . هەروەها بە دروشمی :" هاوشاری بەغیرەت، پشتیوانبە پشتیوان." داوایان لە خەڵکی ئەهواز دەکرد پەیوەستبن پێیانەوەو پشتیوانیان لێ بکەن.\nکرێکارانی ناڕازی جگەلەوەی داوای حەقدەستە دواکەوتووەکانیان دەکەن، خوازیاری دەستپێکردنەوەی بەرهەمهێنای کۆمپانیا و لەهەمانکاتدا کورت کردنەوەی دەستی مافیا لە کۆمپانیاکەن.


دیاری قسەکردن بە زمانەکان چییە؟\nپرسیار: دیاری قسەکردن بە زمانەکان چییە؟\nوه‌ڵام: یەکەم کرداری قسەکردن بە زمانەکان لە ڕۆژی پەنجایەمیندا ڕوویدا (کرداری نێردراوان ٢: ١- ٤). قوتابییەکانی مەسیح ڕۆیشتنە دەرەوە و پەیامی مەسیحییان بە خەڵکی ڕاگەیاند، بە زمانی ئەو خەڵکەی کە لەوێ ئامادەبوون دەدوان: ".... به زمانی خۆمان باسی كرداره مه‌زنه‌كانی خودا ده‌كه‌ن" (کرداری نێردراوان ٢: ١١). قسەکردن بە زمانەکان واتە قسەکردن بە زمانێک کە نایزانیت بەمەبەستی ڕاگەیاندنی پەیامی یەزدان و مزگێنیدان بەو کەسەی کە ئەو زمانە دەزانێت. لە (یەکەم کۆرنسۆس ١٢- ١٤)دا پۆڵس باسی دیارییە پەرجووییەکان دەکات: "ئێستا ئه‌ی خوشك و برایانم، ئه‌گه‌ر هاتمه لاتان و به زمانه‌كان دوام، چ سوودم بۆتان ده‌بێت، مه‌گه‌ر به ئاشكراكراوێك یان به زانیارییه‌ك یان به ڕاگه‌یاندنی په‌یامێكی خودا یان به فێركردنێك بۆتان بدوێم؟" (یەکەم کۆرنسۆس ١٤: ٦). بەپێی پۆڵسی نێردراو و ئەو وەسفەی لە (کرداری نێردراوان) بۆ زمانەکان کراوە، قسەکردن بە زمانەکان بۆ ئەو کەسە بەنرخ و بەسوودە کە بەو زمانە دەدوێت، ئەگەرنا بۆ کەسەکانی دیکە بێنرخ و بێسوودە مەگەر ئەوەی کە لێکبدرێتەوە و ڕاڤەبکرێت.\nئەو کەسەی بەهرەی لێکدانەوە و ڕاڤەکردنی زمانەکانی هەیە (یەکەم کۆرنسۆس ١٢: ٣٠) لەو کەسە تێدەگات کە بە زمانەکان دەدوێت هەرچەندە ئەو زمانەش نازانێت کە قسەی پێدەکرێت. هەربۆیە پاشان لێکدەرەوەی زمانەکان پەیامی ئەو کەسە بۆ خەڵکی دیکە لێکدەداتەوە کە بە زمانەکان قسەی کردووە تاکو هەموو کەسێک تێبگات. "له‌به‌ر ئه‌م هۆیه ئه‌وه‌ی به زمان ده‌دوێت، با نوێژ بكات تاكو لێكیبداته‌وه" (یەکەم کۆرنسۆس ١٤: ١٣). دەرەنجامی پۆڵس لەسەر بەهرەی ئەو زمانانەی کە لێکناردێنەوە و ڕاڤەناکرێن زۆر بەهێزە: "به‌ڵام له كڵێسادا، پێنج وشه‌م له مێشكدایه بیڵێم، تاكو خه‌ڵكیش فێر بكه‌م باشتره له ده هه‌زار وشه به زمانێك" (یەکەم کۆرنسۆس ١٤: ١٩).\nئایا یەزدان لەم سەردەمەشدا دیاری قسەکردن بە زمانەکان دەبەخشێت؟ (یەکەم کۆرنسۆس ١٣: ٨) باسی کۆتاییهاتنی زمانەکانی کردووە، هەرچەندە لە (ئایەتی ١٠)دا کۆتاییهاتنەکەی پەیوەستکردووە بە هاتنی "تەواوەکە". هەندێک کەس ئاماژە بە جیاوازی دەمی فرمانی وشە یۆنانییەکەی ئەم ئایەتە دەکەن؛ "لە کاتی کۆتایی هاتن" یان "کۆتایی هاتوو" لە خۆیدا نیشانەی هاتنی تەواوەکەیە. ئەمەی کە باسمان کرد ڕێگەی تێدەچێت بەڵام بەتەواوی لە دەقەکەوە ڕوون نییە. هەروەها هەندێکی دیکە ئاماژە بە دەقی وەکو (ئیشایا ٢٨: ١١) و (یۆئێل ٢: ٢٨- ٢٩) دەکەن وەکو بەڵگەیەک بۆ ئەوەی کە قسەکردن بە زمانەکان نیشانەی حوکم و دادوەری بەردەوامی یەزدانە. لە (یەکەم کۆرنسۆس ١٤: ٢٢)دا قسەکردن بە زمانەکان وەکو "نیشانە بۆ بێباوەڕان" باسکراوە. لە ڕوانگەی ئەم ئایەتەوە، دیاری قسەکردن بە زمانەکان ئاگادارکردنەوە بووە بۆ جولەکەکان کە یەزدان ئیسرائیل حوکمدەدات بەهۆی ئەوەی کە عیسایان وەکو مەسیح قبوڵنەکردووە. هەربۆیە، کاتێک یەزدان لەڕاستیدا ئیسرائیلی حوکمدا، (وێرانکردنی ئیسرائیل لەساڵی حەفتای زایینی لەسەر دەستی ڕۆمانییەکان) دیاری قسەکردن بە زمانەکان چیدیکە مەبەستی خۆی نەدەپێکا. لەکاتێکدا دەکرێت ئەم بۆچوونە ڕاستبێت، بەڵام لەگەڵ ئەمەشدا بەدیهاتنی ئامانجی یەکەم ناکرێت هۆکاری کۆتایی هاتنی بێت. کتێبی پیرۆز بەشێوەیەکی یەکلاکەرەوە پێمان ناڵێت کە دیاری قسەکردن بە زمانەکان کۆتایی هاتووە.\nلەگەڵ ئەوانەشدا، ئەگەر قسەکردن بە زمانەکان ئەمڕۆ لە کەنیسەدا چالاک بێت، ئەوا دەبێت هاوتای پێوەرەکانی کتێبی پیرۆز بێت. واتە: دەبێت بە زمانێکی ڕاستی و ڕوون ئەنجام بدرێت (یەکەم کۆرنسۆس ١٤؛ ١٠)، دەبێت ئامانجەکەی گەیاندنی پەیامی یەزدان بێت بۆ کەسێک کە بە زمانێکی جیاواز دەدوێت (کرداری نێردراوان ٢: ٦- ١٢)؛ دەبێت لەگەڵ ئەو فەرمانەی یەزداندا بگونجێت کە لە ڕێگەی پۆڵسی نێردراوەوە ڕایگەیاند: "ئه‌گه‌ر كه‌سانێك به زمانێك بدوێن، با دوو یان ئه‌وپه‌ڕی سێ كه‌س بێت و له‌دوای یه‌ك بدوێن، یه‌كێكیش لێكی بداته‌وه. به‌ڵام ئه‌گه‌ر لێكده‌ره‌وه نه‌بوو، با له كڵێسا بێده‌نگ بێت، بۆ خۆی و بۆ خودا بدوێت" (یەکەم کۆرنسۆس ١٤: ٢٧- ٢٨). هەروەها دەبێت لەگەڵ (یەکەم ١٤: ٣٣)دا بگونجێت: "چونكه خودا خودای شێواندن نییه، به‌ڵكو خودای ئاشتییه. وه‌ك له هه‌موو كڵێساكانی پیرۆزكراواندا."\nبێگومان یەزدان دەتوانێت دیاری قسەکردن بە زمانەکانمان پێبدات تاکو بتوانین لەگەڵ کەسی بەرانبەر کە زمانی جیاوازە بدوێین. بەڵام هەر ئەو ڕۆحە کارە سەرەکییەکە دەکات کە بەپێی ویستی خۆی و بەتایبەتی بۆ هەر کەسێكی دابەشدەکات (یەکەم کۆرنسۆس ١٢: ١١). بیهێننە بەرچاوی خۆتان کە چەندە بەرهەمدارتر دەبوو ئەگەر موژدەگەر و مزگێنیدەرەکان پێویستییان بەوە نەبوایە کە بڕۆن بۆ سەنتەری زمان و قوتابخانەی تایبەت بە فێربوونی زمانی ئەو نەتەوەیەی کە مزگێنییان بۆ دەدەن، ڕاستەوخۆ بیانتوانیبا بە زمانی ئەو نەتەوە قسەیان بکردبا. بەڵام وادیارە یەزدان شتی وا ناکات. قسەکردن بە زمانەکان لەم سەردەمەدا بەو شێوەیە نابێت کە لە سەردەمی قوتابییەکانی مەسیحدا بووە، سەرەڕای ئەوەی کە ئەگەر هەبوایە زۆر باش و بەسوود دەبوو. زۆبەری ئەو باوەڕدارانەی کە بانگەشەی ئەوە دەکەن کە بەهرەی قسەکردنیان بە زمانەکان هەیە، بەو شێوەیە ئەنجامی نادەن کە کتێبی پیرۆز داوای کردووە (ئەو مەرجانەی کە لە سەرەوە باسمان کردن).\nلە ئەنجامدا بۆمان دەردەکەوێت کە دیاری قسەکردن بە زمانەکان کۆتایی هاتووە و وەستاوە یان لانی کەم زۆر زۆر کەمە لەو نەخشە و پلانەی کە یەزدان بۆ کەنیسەی ئەمڕۆی هەیە.


خه‌ڵك ئه‌وه‌نده‌ی تر پڕن له داعش پاش سەربڕینی هاوڵاتیان وەك مەڕ لە ڤیدیۆیەکی جەژندا\nلە ڤیدیۆیەکدا کە لە جەژنی قورباندا بڵاوبووەوە، چەکدارانی "دەوڵەتی ئیسلامی لە عێراق و شام" (داعش) دەبینرێن کە کوژراوانی سوری بە قولاپی قەسابخانەدا هەڵدەواسن.\nوێنەیەکی وەستاو لەو ڤیدیۆیەی لەلایەن "دەوڵەتی ئیسلامی لە عێراق و شام" (داعش) لە جەژنی قورباندا بڵاوبووەوە، چەند ساتێك پێشئەوەی یەکێك لە چەکدارەکانی ملی قوربانیە سوریەکان دەبڕێت.\nرۆژی 12 ئەیلول، یەکەم رۆژی جەژنی قوربان، "دەوڵەتی ئیسلامی لە عێراق و شام" (داعش) ڤیدیۆیەکی بڵاوکردەوە کە چەکدارەکانی پیشاندەدات ملی 19 کەس دەبڕن بەتۆمەتی "سیخوڕی" لە شارۆچکەی دەیر زور و سەربەرەوخواری بە قولاپی قەسابخانەدا هەڵیاندەواسن، بەهەمان ئەو شێوازەی قەسابان مامەڵە لەگەڵ مەڕدا دەکەن.\nلە ڤیدیۆکەدا، داعش بانگه‌شه‌ی ئەوە دەکات قوربانیەکان له‌ژێر فه‌رمانده‌یی پیاوێكدا بەناوی حەیدەر محەمەد عەبدوڵڵا کاریانکردووە کە دانیشتووی تورکیایە.\nداعش دەڵێت گوایا عەبدوڵڵا ئەفسەريکی ئەمنیی پێشووی بەرەی نوسرە بووە کە ئێستا بە بەرەی فەتحی شام ناسراوە، پێشئەوەی پەیوەندی بکات بە میلیشیایەکی کوردەوە و لەو ڕێگایەشەوە ببێتە سیخوڕی هاوپەیمانیی نێودەوڵەتی.\nگروپێکی چالاکوانان بەناوی رەققە بەبێدەنگی سەردەبڕدرێت، کلیپەکەی وەسفکرد بە "خراپترین ڤیدیۆ" کە بینیبێتی.\nدانیشتوانی دەیر زوری ژێر دەسەڵاتی "دەوڵەتی ئیسلامی لە عێراق و شام" (داعش) بە بازاڕێکی شارۆچکەکەدا دەڕۆن. ئەم گروپە توندڕەوە لە جەژنی قورباندا ڤیدیۆیەکی بڵاوکردەوە کە سەربڕینی سوریەکانی پارێزگاکە پیشاندەدات. [خاوەنی وێنە: مەحمود نادر]\nبێڕێزیکردن بە جەژنێکی ئیسلامی\nپیاوێکی ئایینی سەر بە ئەزهەر و ئیمام لە مزگەوتی نور لە مەعادی، شێخ عەبدولمونعیم محەمەد، وتی: "داعش جارێکی تریش پشتڕاستیکردەوە کە پێشێلی هەموو بەها مرۆیی و ئایینیەکان دەکات."\nناوبراو بە دیارونای وت داعش خوێنڕێژترین گروپە کە "جیاوازی ناکات لەنێوان موسڵمان و ناموسڵماندا، هەر ئەوەندی خوێن بڕژێت".\nوتی ئەو ڤیدیۆیەی لە جەژندا بڵاوکرایەوە بێڕێزیکردنێکی ئەنقەستە بە رۆژی جەژن و سروشەکانی کە سەدان ساڵە لەلایەن موسڵمانانەوە جێبەجێدەکرێن.\nوتیشی: "هەر تەنها مامەڵەکردنی مرۆڤ وەك ئاژەڵ خۆی گوناهێکە لێبووردنی نیە، بەتایبەتی کە هاوڵاتیەکان وەك ئاژەڵ سەربڕدراون."\nهەروەها وتی: "پێشکەشکردنی مرۆڤ وەك قوربانی نامۆیە بە سروش و نەریتەکانی ئیسلام." ئاماژەشی دا بەوەی کە کردەوەکانی داعش شێواندنی بەئەنقەستی ئیسلامە.\nئەم ئیمامە وتی: "داعش دەخوازێت خۆشی لە دانیشتوانی ناوچەکانی ژێردەستی بڕفێنێت و لەوەپێشیش تەراویح و هەموو سروشە شادەکانی قەدەغەکردووە."\nوتی زۆر لە مەلایان سەرکۆنەی ئەم روداوەیان کرد لە خوتبەکانی رۆژی جەژنیاندا و جەختیان لە "دڕندەیی گروپەکە" کرد و کۆمەڵانیان لەوە دڵنیاکردەوە کە دارولئیفتای میسر بەتوندی داعش و ئایدیۆلۆژیاکەی رەتدەکاتەوە.\nوتیشی روانگەی فەتوای دارولئیفتا بەیاننامەیەکی دەرکردووە تیایدا ڤیدیۆکەی سەرکۆنەکردووە و جەختیشی لەسەر ئەوە کردووە کە بەگوێرەی شەریعە "کوشتنی یەك رۆح یەکسانە بە کوشتنی هەموو مرۆڤایەتی".\nتۆقاندنی دانیشتوانی دەیر زور\nمەحمود نادر، چالاکوانێکی سەر بە هەڵمەتی میدیایی دەیر زور لەژێر ئاگردا کە تاوانکاریەکانی داعش لەناوچەکەدا تۆماردەکات، وتی داعش بە هەڵبژاردنی دەیر زور بۆ ئەنجامدانی ئەم "کردەوە دڕندانەیە"ی هەوڵیدا دانیشتوانەکەی بتۆقێنێت و دەسەڵاتی خۆی بسەپێنێت دوابەدوای شکستە زۆرەکانی ئەمدواییەی.\nنادر کە لەبەر سەلامەتیی خۆی داوایکرد ناوی خوازراوی بۆ بەکاربهێنرێت، وتی: "داعش لەزۆر لە ناوچەکانی ژێردەستی دەکشێتەوە."\nوتی دانیشتوانی دەیر زور ناسراون بە هەوادارییەکی بەهێزی خێڵەکی و کاتێكیش داعش ویستی بەزۆر پیاوە گەنجەکانیان رابکێشێتە ناو گروپەکەوە، دەستیانکرد بە دەربازکردنیان بەقاچاخ لە پارێزگاکە.\nوتیشی ئەمە بووەتە هۆی نیگەرانیی گروپەکە و ئاماژەی بەوەش دا کە خێڵی عەکەیدات یەکێکە لەوانەی ئەندامەکانی وازیان لە داعش هێناوە.\nهەروەها وتی: "دووان لە دیارترینی ئەوانەی بەمدواییانە وازیانهێنا، محەمەد و کەریم رەفدان بوون کە سەر بە خێڵی عەکەیداتن. ناچارکرابوون بە شەڕکردن لە ریزەکانی داعشدا و هەڵهاتنیان کاریگەرییەکی بەرچاوی هەبوو بۆسەر دانیشتوان."\nلە مانگی ئابی 2014 لە ناوچەکانی ئەبو حەمام و کەشکییە و غرانیج لە دەیر زور، داعش نزیکەی 700 ئەندامی خێڵی شەیتاتی کوشت کاتێك خێڵەکە بەگژیدا چوونەوە و رازینەبوون سوێندی وەفاداری بۆ گروپەکە بخۆن.\nپرسە لەجیاتی ئاهەنگگێران\nبازرگان و دانیشتوی مەیادین، عەلی سەعید، کە لەبەر سەلامەتیی خۆی داوایکرد ناوێكی خوازراوی بۆ بەکاربهێنرێت، وتی ڤیدیۆکەی ئەمدواییەی "خۆشیی جەژنی لە دانیشتوان رفاند کە زەندەقیان لە دیمەنەکانی ناوی چووبوو."\nسەعید بە دیارونای وت ئاهەنگێڕانەکانی جەژن لەچاو ونبوون و پرسە باڵی بەسەر زۆربەی دەیر زوردا کێشا، چونکە ئەوانەی سەربڕدران ئەندامی خێڵ و خێزانە جیاوازە ناسراوەکانی ناوچەکە بوون.\nوتی: "توڕەیی دژ بە داعش بەناو دانیشتواندا بڵاوبووەتەوە." وتیشی ساتەوەختی کوشتارەکان بۆ ماوەیەکی دورودرێژ لە خەیاڵی خەڵکی دەیر زوردا دەمێنێتەوە.\nهەروەها وتی: "ئەم کوشتارانەش دەچنەسەر لیستی ناعەدالەتییە گەورەکانی چەکدارانی گروپەکە دژ بە دانیشتوان، لەپاڵ تەنگهەڵچنینی دارایی و دەرونی پێان."\nوتی زۆربەی بازرگانانی ناوچەکە ئیفلاسیی خۆیان راگەیاندووە و زۆری تریش هەڵهاتوون بۆ دەربازکردنی خێزانەکانیان و هەر بڕە پارەیەك بەدەستیانەوە مابوو.\nوتیشی داعش دەستیگرتووە بەسەر ماڵوموڵکی ئەوانەدا کە هەڵهاتوون و دوکانەکانیانی داوە بەکرێ و ماڵەکانیانی بەکارهێناوە بۆ نیشتەجێکردنی چەکدارەکانی خۆی و خێزانەکانیان کە لەو ناوچانەوە هەڵهاتوون کە گروپەکە لەدەستیداون.\nوتی: "هەروەها گروپەکە هەندێك لە ماڵەکان، بەتایبەتی ئەوانەی ناوشارەکەی گۆڕیوە بۆ بنکەی ئەمنیی خۆی."\nخوێندن و پەروەردەی داعش لە رەققە: مەنهەجێکی پڕ لە توندوتیژی یان هەر هیچ\n"دەوڵەتی ئیسلامی لە عێراق و شام" (داعش) دەیان قوتابخانەی داخستووە و هەزاران منداڵی لە خوێندن بێبەشکردووە، لەکاتێکدا بەرنامەیەکی خوێندنی توندوتیژ بەسەر ئەوانەی تردا دەسەپێنێت.\nچەکداران هێرشدەکەنە سەر خاڵێکی پشکنینی داعش لە دێرە زوور\nگروپێك کە ناوی خۆی ناوە 'قەعقاع' هێرشێکی راگەیاند لە ئەلبوکەمال و هەڕەشەی هێرشی تریشی کرد تاکو داعش 'گوشاری سەر دانیشتوان کەمدەکاتەوە.'


شیعر و دۆخی به لێبوكبوون | Denegkan\nHome ئەدەب شیعر و دۆخی به لێبوكبوون\nشیعر و دۆخی به لێبوكبوون\nPosted By: ئارام سدیقon: July 15, 2014 In: ئەدەبNo Comments\nخوێندنه‌وه‌یه‌ك بۆ شیعری “لێبوكێك له ژوورێكدا بیر ده‌كاته‌وه”\nیه‌كێك له‌و ره‌خنانه‌ی له‌مه‌ڕ شیعری نه‌وه‌ی نوێ به‌رده‌وام به‌ر گوێمان ده‌كه‌وێت ئه‌وه‌یه كه شیعرییه‌ت له ده‌قه‌كانیاندا نییه و شیعر لای ئه‌م نه‌وه‌یه بۆته قسه‌هه‌ڵڕشتن. بێگومان ده‌كرێت ئه‌م ره‌خنه و گازندانه به‌شێك له راستیان تێدا بێت، به‌ڵام ئه‌و به‌شه‌ی كه هه‌ڵه‌یه زیاتر به‌و پێیه‌ی خودی (شیعرییه‌ت) چ پێناسه‌یه‌ك هه‌ڵده‌گرێت. ئه‌مه بێجگه له‌وه‌ی ئه‌و كه‌سانه كێن و سه‌نگیان له‌نێو شیعری نه‌وه‌ی نوێدا له كوێدایه؟\nده‌كرێت ئێستا به‌دوای وه‌ڵامی (شیعرییه‌ت) چیه‌وه بین. به‌شێك له لێكۆڵه‌ره‌وان لایانوایه كه شیعرییه‌ت به‌و پرسیاره‌وه خه‌ریك ده‌بێت كه چ شتێك په‌یامی قسه‌یی ده‌گۆڕێت بۆ به‌رهه‌می ئه‌ده‌بی. هه‌روه‌ها به‌شێكی تر پێیانوایه زمانێك كه توانای شیعرییه‌ت خولقاندنی هه‌بێت زمانێكی باڵایه و جیاوازه له زمانی ئاسایی. به‌ڵام ده‌كرێت وه‌كو به‌شێك له لێكۆڵه‌ره‌وان ده‌ڵێن: شیعرییه‌ت كۆی ئه‌و رێ و شوێنه زمانیانه‌یه كه زمانی ئاخاوتنی ئاسایی به‌ره‌و زمانی شیعری ده‌بات و په‌یامی قسه‌یی ده‌گۆڕێت بۆ شیعر. ئه‌گه‌رچی ئه‌م بۆچوونانه بۆچوونی گونجاون، به‌ڵام هه‌موو سه‌رده‌مێك پێناسه‌ی نوێی بۆ شیعرییه‌ت هه‌یه. ئه‌مه بێجگه له‌وه‌ی هه‌موو نه‌وه‌یه‌ك به جۆرێك له شیعرییه‌ت ده‌ڕوانێت و شیعرییه‌ت له پنتێكی دیكه‌ی ده‌قدا كه‌شف ده‌كات. شیعرییه‌ت نه به هه‌ڵڕشتنی وێنه دروست ده‌بێت و نه به چڕكردنه‌وه‌ی زمان.\nئه‌گه‌ر له‌م سه‌ره‌تایه‌وه قسه له‌سه‌ر یه‌كێك له ده‌نگه نوێكانی شیعری كوردی بكه‌ین، كه داستان به‌رزانه. ده‌بینین شیعرییه‌ت لای ئه‌م شاعیره خاوه‌نی تایبه‌تمه‌ندی خۆیه‌تی له گرنگیدان به شیعرییه‌ت و دۆزینه‌وه‌ی زمانێكی سه‌رده‌میانه بۆ گوزارشتكردن. بێگومان لێره‌دا مه‌به‌ست له زمانی سه‌رده‌میانه ئه‌و جۆره له زمانه كه هه‌ڵگری موفره‌ده‌ی نوێی نێو دونیای تازه‌یه و هاوكات له بۆته‌ی زمان و وێنه‌دا به شیعریی كراوه. شیعرییه‌ت لای داستان بریتی نییه له رووكه‌شی شیعره‌كه به‌ڵكو ناوه‌وه‌ی ده‌قه‌كه هارمۆنییه‌ت و وزه‌یه‌كی شیعریی تێدایه كه ره‌نگه به‌شێك له خوێنه‌ر ئه‌گه‌ر خاوه‌نی سه‌لیقه‌ی شیعری نه‌بێت نه‌یدۆزێته‌وه. لێره‌دا له‌مه زیاتر له‌سه‌ر ئه‌م بابه‌ته نادوێم و ده‌خوازم خوێندنه‌وه‌یه‌كی كورت بۆ ده‌قی (لێبوكێك له ژوورێكدا بیرده‌كاته‌وه)ی ئه‌م شاعیره بكه‌م كه له ژماره 79ی هه‌فته‌نامه‌ی نسێدا بڵاو كراوه‌ته‌وه.\nبه‌ر له هه‌ر شتێك ده‌مه‌وێت له‌سه‌ر ناونیشان بوه‌ستم له‌م شیعره‌دا و سه‌ره‌تاش به چه‌ند بۆچوونێكی كلود دۆشییه ده‌ست پێده‌كه‌م كه پێی وایه ناونیشان توخمێكه له ده‌قی گشتیدا له ده‌ستپێكردندا ئاماده‌یه و له میانه‌ی ئه‌و نیشاندان و باسكردنی ئه‌و كۆدانه‌ی كه ده‌یكاته‌وه، كار ده‌كات وه‌ك ئامڕازێكی پێكه‌وه به‌ستن و چاكسازی و خوێندنه‌وه. ناونیشان ” ئاوێنه‌یه‌كی بچووكه بۆ هه‌موو ئه‌و چینه ده‌قانه”، ئه‌مه واتای ئه‌وه‌یه، كه نیشانه‌كه نیشانه‌ی فراوانتر له خۆ ده‌گرێت، كه ئه‌م نیشانانه له زۆر حاڵه‌تدا په‌یوه‌ستی لایه‌نی هونه‌ری و واتایی تێكستن.\nده‌كرێت پاش ئه‌م بۆچوونه له‌سه‌ر ناونیشان كه یه‌كێكه له به‌شه دیار و گرنگه‌كانی تێكست بدوێین. ئه‌گه‌ر به وردی سه‌رنج بده‌ین ده‌بینین یه‌كێك له‌و خاڵه لاوازانه‌ی شیعری نه‌وه‌ی نوێی كوردی گرنگی نه‌دانه به ره‌گه‌زی جوانكاری تێكست و له‌نێو ئه‌و ره‌گه‌زانه‌شدا، ره‌گه‌زی ناونیشان یه‌كێكه له‌و ره‌گه‌زانه‌ی كه به‌شێوه‌یه‌كی گشتی فه‌رامۆش كراوه. بێگومان ئه‌مه ئه‌وه ناگه‌یه‌نێت كه ناونیشانی جوان و ئیستاتیكی له شیعری ئه‌م نه‌وه‌یه‌دا به‌دی ناكه‌ین، به‌ڵام ئه‌وه‌ی هه‌ستی پێده‌كرێت ئه‌وه‌یه به بایه‌خه‌وه ئه‌م ره‌گه‌زه به‌كارنه‌براوه.\nره‌گه‌زی ناونیشان لای داستان به‌رزانیش به‌هه‌مان شێوه به گرنگییه‌وه به‌كار نه‌براوه، به‌ڵام ناونیشانی به‌شێك له شیعره‌كانی ناونیشانی سه‌رنجڕاكێشن و شایه‌نی له‌سه‌ر وه‌ستانن. له‌م شیعره‌دا “لێبوكێك له ژوورێكدا بیرده‌كاته‌وه” ناونیشان گه‌یشتۆته ئاستێكی ئیستاتیكی به‌رز به‌و پێیه‌ی شاعیر توانیویه‌تی نادیاری له هه‌ناویدا هه‌ڵبگرێت. به‌و پێیه‌ی چه‌مكی بیركردنه‌وه یه‌كێكه له‌و چه‌مكانه‌ی كه خۆی له خۆیدا نادیاری هه‌ڵگرتووه و ئه‌مه‌ش بۆته هۆی فه‌راهه‌مكردنی جوانی زیاتر بۆ ناونیشانه‌كه. ئه‌گه‌ر ناونیشانه‌كه ته‌نها “لێبوكێك له ژوورێكدا..” ره‌نگه ئه‌و جوانییه‌ی ئێستای نه‌بوایه به‌و پێیه گوزارشتێكی ناته‌واو ده‌بوو، به‌ڵام به خستنه‌سه‌ری “بیرده‌كاته‌وه” ئه‌مه هه‌م رسته‌كه ته‌واو ده‌بێت و هه‌م ناته‌واویش. ته‌واوه له‌به‌ر ئه‌وه‌ی خوێنه‌ر هه‌ست به‌وه ده‌كات له‌به‌رده‌م ناونیشانێكدایه كه ته‌واو (كامل)ه، به‌ڵام ناته‌واوه به‌و پێیه‌ی پرۆسه‌ی بیركردنه‌وه پرۆسه‌یه‌كی ئاڵۆزه و خوێنه‌ر نازانێت بیر له چی ده‌كاته‌وه. ئایا ئه‌وه‌ی ئه‌و بیری لێده‌كاته‌وه ژیانه، یان خۆكوشتن، فڕینه یان مه‌له‌كردن. راكردنه یان وه‌ستان له‌به‌رده‌م باخچه‌یه‌كدا. هه‌ر بۆیه وشه‌ی “بیركردنه‌وه” به‌ناونیشاندا ناونیشانی شیعره‌كه‌ی به زیندووێتی هێشتۆته‌وه و به‌مپێیه‌ش وه‌كو ناونیشانێكی ئیستاتیكی و تۆكمه دێته ئه‌ژماركردن.\nدۆخی به لێبوكبوون\nگرنگی ئه‌ده‌ب ته‌نها له‌وه‌دا نییه، كه واقیع بگێڕێته‌وه، به‌ڵكو گرنگی ئه‌ده‌ب له‌وه‌دایه كه توانای ئه‌وه‌ی هه‌یه كه واقیعی گریمانكراوه به‌رجه‌سته بكات. خوزێ ساراماگۆ له رۆمانی كوێریدا توانی ئه‌مه بكات و واقیعی شارێك پیشان بدات كه هه‌موو مرۆڤه‌كانی له چركه‌یه‌كدا كوێر ده‌بن، جگه له دوو فیگۆر. كافكا له رۆمانی مه‌سخدا وێنای مه‌سخبوونی مرۆڤێك ده‌كات كه رۆژێك ده‌بێته قالۆنچه. بێگومان ئه‌مه له واقیعدا روونادات به‌ڵام ئه‌ده‌ب ئه‌و هێزه‌ی هه‌یه كه ئه‌و نامه‌ئلوفیه‌ته بخولقێنێت و ئێمه چێژ له‌و دونیایه وه‌ربگرین. بێگومان له‌م ساڵانه‌ی دواییدا به سه‌دان فیلمی خه‌یاڵی زانستی له‌سه‌ر بوونه‌وه‌ری سه‌یر و سه‌رسوڕهێنه‌ر كراون كه ئه‌مانیش بۆ ئه‌و هێزه بێكۆتاییه‌ی مرۆڤ ده‌گه‌ڕێته‌وه كه له ئه‌فراندندا هه‌یه و توانای ته‌وزیفكردنی هه‌یه له ئه‌ده‌بدا.\nداستان به‌رزان له‌م شیعره‌دا ده‌یه‌وێت باس له دۆخی به‌لێبوكبوونی مرۆڤ بكات، به جۆرێك كه ده‌كرێت تاڕاده‌یه‌ك بیبه‌ستینه‌وه به ئه‌و دۆخی (مه‌سخ)بوونه‌ی كه كافكا لێی دواوه. داستان ده‌یه‌وێت چیرۆكی خودێك بنووسێته‌وه كه له ژوورێكدا هێدی هێدی به‌ره‌و ئه‌وه ده‌چێت ببێته لێبوك و بوونی خۆی له‌ده‌ست بدات. به جۆرێك رسته دوای رسته هه‌ست به‌و داماڵینه‌ی مرۆڤبوونه‌كه‌ی ده‌كرێت. هه‌روه‌ها له دوا رسته‌شدا ئیتر به به‌كجاری ده‌بێته لێبوكێك له‌نێو لیبووكه‌كانی تردا.\nئه‌وه‌ی ئه‌م ده‌قه‌ی داستان به بیرۆكه‌ی مه‌سخبوون لای كافكا ده‌به‌ستێته‌وه ئه‌و دۆخی مرۆڤكه‌وتنه‌یه، بێگومان لای داستان هێنده‌ی كافكا دۆخه‌كه ترسناك و مه‌ترسیدار نییه، به‌ڵكو له‌م دۆخی به‌لێبوكبوونه‌دا هه‌ست به نامۆبوونی ئه‌و خوده به دونیا ده‌كرێت و ده‌بێته یه‌كێك له‌و هه‌زاران كه‌سه‌ی تر كه له نێو دۆخێكی به لێبوكبوودا ژیان ده‌گوزه‌رێنن.به‌ڵام لای كافكا مرۆڤێك مه‌سخ ده‌بێت و له مرۆڤبوون ده‌كه‌وێت، به‌ڵام ده‌وروبه‌ره‌كه‌ی وه‌كو خۆیانن. له‌گه‌ڵ ئه‌وه‌ی له هه‌ردوو حاڵه‌ته‌كه‌دا هه‌ست به گۆڕان و مه‌سخبوون ده‌كرێت، به‌ڵام لای كافكا حاڵه‌ته‌كه له سنوورێكی دیاریكراودا ده‌مێنێته‌وه و ته‌نها ئه‌و مرۆڤه مه‌سخبووه هه‌ر به‌مه‌سخی ده‌مێنێته‌وه و تا ده‌مرێت. به‌ڵام لای داستان دۆخه‌كه جۆرێكی تر به‌شێوه‌یه‌كه، كه دۆخه به لێبوكبوونه‌كه به‌رده‌وامی هه‌بووه و ئه‌و خوده ئه‌فرێنراوه شیعرییه‌ی كه ده‌قه‌كه‌دا له ژووره‌كه‌دا له رامان و رماندایه به‌هۆی كارتێكه‌ری نامۆبوونییه‌وه له‌نێو ئه‌و ژووره‌دا ئه‌ویش ته‌سلیمی دۆخی به لێبوكبوون ده‌بێت و ده‌بێته لێبوكێك له‌نێو لێبوكه‌كانی تر. با سه‌رنج له كۆتایی شیعره‌كه بده‌ین:\nده‌مه‌وێت بیر نه‌چمه‌وه و\nكه‌م نه‌بم و\nله‌ناو لێبوكه‌كانی دیكه‌دا ون نه‌بم.\nئه‌وه‌ی ناسنامه‌ی ئه‌م لێبوكه‌یه و له لێبوكه‌كانی دیكه‌ی جیا ده‌كاته‌وه “نووسین”ه. لێره‌دا نووسین ئه‌و فریادره‌سه‌یه، كه هاوكات ده‌بێته شوناس بۆ خوده شیعرییه‌كه تا له‌و دۆخی به لێبوكبوونه‌دا نووسین شوناسی ده‌ربخات و له‌وانی دیكه جیای بكاته‌وه. واته لێره‌دا له‌گه‌ڵ ئه‌وه‌ی وه‌زیفه‌ی نه‌مریی خوده به لێبوكبووه‌كه‌ی به‌رجه‌سته كردووه، هاوكات شوناسیشی له هه‌ناویدا هه‌ڵگرتووه. به‌ده‌ر له‌م به‌شه‌ی شیعره‌كه كه له‌سه‌ره‌وه خرایه‌ڕوو ده‌ستپێكی شیعره‌كه‌ش به بایه‌خ و گرنگی نووسین ده‌ستپێده‌كات كه ئه‌مه‌ش له‌گه‌ڵ ئه‌وه‌ی به‌ستنه‌وه‌ی سه‌ره‌تا و كۆتایی شیعره‌كه‌یه به‌یه‌كتره‌وه و خولقاندنی گێڕانه‌وه‌یه‌كی بازنه‌ییه، هاوكات جه‌ختكردنه‌وه له‌و په‌یامه‌ی شاعیره ده‌یه‌وێت به خوێنه‌ری بگه‌یه‌نێت كه نووسین به‌رجه‌سته‌كه‌ری نه‌مرییه و هاوكات بۆ لێبوكه ئه‌فرێنراوه‌كه‌ی نێو شیعره‌كه شوناسه.\nلادان و درێژكردنه‌وه\nیه‌كێك له خه‌سڵه‌ته‌كانی شیعر ئه‌وه‌یه كه لادانی زمانی و وێنه‌یی بخولقێنێت، به‌ڵام ئه‌و جۆره‌ی لادان، كه من لێره‌دا مه‌به‌ستمه ئه‌و جۆره‌یه، كه شاعیر له تێما و ریتمی شیعره‌كه لاده‌دات و هیچ په‌یوه‌ندییه‌كی به بیرۆكه سه‌ره‌كییه‌كه‌وه نامێنێت. واته شاعیر دێت و له به‌شێكی شیعره‌كه‌دا باس له شتێكی تر ده‌كات، كه ئه‌مه‌ش ته‌نها خزمه‌ت به درێژكردنه‌وه‌ی شیعره‌كه ده‌كات و خزمه‌ت به هیچ لایه‌نێكی تری شیعره‌كه ناكات و وه‌كو پارچه‌یه‌كی زیاده ده‌رده‌كه‌وێت. ده‌كرێت سه‌رنج له‌م به‌شه‌ی شیعره‌كه بده‌ین:\nله دووریی دوورم\nوه‌ك له شاعیره‌كان دوورم\nله توڕه‌یی دوورم\nله بێ چاره‌یی دوورم\nڕقم له بیرۆكه فریوده‌رانه‌كه‌ی گۆڕینی دونیایه\nكه هه‌ندێكجار شاعیره‌كان بانگه‌شه‌ی بۆ ده‌كه‌ن.\nكێشه‌م له‌گه‌ڵ شاعیره‌كاندا زۆره.\nشاعیره‌كان سه‌رچاوه‌ی گرفته‌كانن\nیان با بڵێین: خودی گرفتن.\nئه‌گه‌رچی ته‌واوی شیعره‌كه باس له دۆخێكی سیخناخ به نامۆیی تاكێك ده‌كات، كه له دۆخی به‌لیبووكبوون نزیك بۆته‌وه، به‌ڵام باسكردن و ره‌تكردنه‌وه‌ی شاعیران هیچ په‌یوه‌ندییه‌كی ئه‌وتۆی به تێما سه‌ره‌كییه‌كه‌ی شیعره‌كه‌وه نییه، به جۆرێك هه‌ر وه‌كو پارچه‌یه‌كی سه‌ربه‌خۆ ده‌رده‌كه‌وێت. بێگومان ئه‌م دیارده‌یه له‌شیعری نه‌وه‌ی نوێدا هه‌ستی پێده‌كرێت و ئه‌م حاڵه‌ته‌ش له شیعری ئاریان ئه‌بوبه‌كردا له چه‌ند ده‌قێكیدا به‌رچاو ده‌كه‌وێت به‌تایبه‌ت له هه‌ردوو شیعری (پێست، قاچ/ئۆتۆمبێل)دا ره‌نگدانه‌وه‌ی به‌رچاوی هه‌یه، كه له‌و دوو شیعره‌دا شاعیر پارچه شیعریی تری ئاخنیوه‌ته نێو ده‌قه‌كه، كه له دواجاردا به زیان بۆ تۆكمه‌یی ده‌قه‌كان ته‌واو بووه. له‌م شیعره‌ی داستانیشدا به‌هه‌مان شێوه ئه‌م به‌شه‌ی له‌سه‌ره‌وه خستمانه‌ڕوو به‌ته‌واوی به زیانی تێما سه‌ره‌كیه‌كه‌ی ده‌قه‌كه شكاوه‌ته‌وه و وه‌كو پارچه‌یه‌كی زیاده ئه‌ژمار ده‌كرێت نه‌ك به‌شێكی پێكه‌وه گرێدراو به تێما سه‌ره‌كییه‌كه‌وه.\nئه‌گه‌رچی شیعری داستان به‌رزان باس له دۆخی ره‌ق و قورسی ژیان ده‌كات و به‌شی هه‌ره زۆری شیعره‌كانی له نائومێدبوونێكی قووڵه‌وه سه‌رچاوه‌یان گرتووه، به‌ڵام توانیویه‌تی هه‌ر ده‌قی چێژبه‌خش بئه‌فرێنێ، به جۆرێك له‌نێو ئه‌و رسته و وشه توند و ره‌قانه‌شدا چێژێكی سه‌یر له‌پشت رسته‌كانه‌وه خۆی حه‌شارداوه كه ئه‌مه‌ش وه‌كو خاڵێكی ئیجابی ئه‌زموونی شیعریی ئه‌م شاعیره ئه‌ژمار ده‌كرێت، به‌ڵام له هه‌ندێك ئه‌م چێژی شیعرییه زۆر كه‌متره له پێویستی ده‌قه‌كه، به‌ڵام به‌گشتی وه‌كو به‌شێك له لێكۆڵه‌ره‌وان ئاماژه‌ی بۆ ده‌كه‌ن شیعر هه‌میشه هاوسه‌فه‌ری چێژه، به‌یه‌كه‌وه ده‌توانن خوێنه‌ر بۆ لای خۆیان ببه‌ن، به‌ڵام به‌بێ چێژ شیعر جوانی كه‌مده‌بێته‌وه.به‌ڵام لێره‌دا پرسیاری ئه‌وه سه‌رهه‌ڵده‌دات چێژ چییه؟ بێگومان وه‌ڵامدانه‌وه‌ی ئه‌مه زۆر قورسه و رۆلان بارتیش له كتێبی چێژی ده‌قدا وه‌ڵامێكی دروستی به‌وه نه‌داوه‌ته‌وه، به‌ڵام ئه‌وه‌ی خستۆته‌ڕوو كه چێژی ده‌ق چێژێك نییه له‌شێوه‌ی خۆڕووتكردنه‌وه جه‌سته‌یی. به‌ڵكو چێژ به لۆژیكی تێگه‌یشتن و هه‌سته‌وه گرێ نه‌دراوه، چێژ ره‌وتێكه. له شوێنێكی تردا بارت ده‌ڵێت: چێژی رسته چێژێكی زۆر كولتوورییه. بێگومان كۆی ئه‌مانه‌ی خرانه‌ڕوو هیچ كامیان وه‌ڵامێكی دروست به چێژ له‌نێو ده‌قدا ناده‌نه‌وه، به‌ڵام ئه‌وه‌ی گرنگه ئه‌وه‌یه هه‌موو ده‌قێك به‌شێك له چێژی له خۆیدا هه‌ڵگرتووه، به‌ڵام ته‌نها خوێنه‌ر توانای كه‌شفكردنی ئه‌و چێژه‌ی هه‌یه. ره‌نگه ده‌قێك له‌نێو زماندا ئه‌و چێژه‌ی هه‌ڵگرتبێت و ده‌قێكی تر له‌نێو حیكایه‌ته‌كانی و یه‌كێكی تر له‌رێی شتێكی دیكه‌وه. به‌ڵامچۆن ده‌كرێت تابلۆیه‌كی جوان چێژی هه‌بێت، هاوكات ده‌كرێت تابلۆیه‌كی ناشیرینیش به‌جۆرێك له جۆره‌كان چێژی خۆی هه‌بێت.\nبه‌رله‌وه‌ی دوا رسته‌كانی ئه‌م نووسینه بنووسم ده‌مه‌وێت له چه‌ند خاڵێكدا ئه‌نجامی ئه‌م خوێندنه‌وه‌یه بخه‌مه‌ڕوو.\n1- یه‌كێك له خاڵه سه‌رنجڕاكێشه‌كانی ئه‌م شیعره باسكردنه له‌و ته‌نیایی و ته‌وزیفكردنی له حاڵه‌تی به نامۆبوودا، كه دۆخێكی به‌لێبوكبوونی خولقاندووه.\n2- درێژكردنه‌وه‌ی شیعر به شتی زیاده، كه خزمه‌ت به هیچ لایه‌نێكی شیعره‌كه ناكات و وه‌كو پارچه‌یه‌كی زیاده ده‌رده‌كه‌وێت، كه ئه‌مه یه‌كێكه له‌و خاڵانه‌ی شاعیر نه‌یتوانیوه تۆكمه‌یی ته‌واو له شیعره‌كه‌دا به‌رجه‌سته بكات.\n3-ناونیشان له‌م تێكسته‌دا به‌شێوه‌یه‌كی تۆكمه به‌كاربراوه و توانیویه‌تی ئیستاتیكا و نادیاریی له خۆیدا كۆ بكاته‌وه و ئه‌مه‌ش بۆته هۆی ئه‌وه‌ی ناونیشان به زیندووێتی و خاوه‌نی بونیادێكی تۆكمه ئه‌ژماربكرێت.\n*داستان به‌رزان، لێبوكێك له ژوورێكدا بیر ده‌كاته‌وه-شیعر، هه‌فته‌نامه‌ی نسێ ژماره 79 دووشه‌ممه 24/2/2014\n*دیوید دیچز، شیوه‌های نقد أدبی، ترجمه: محمدتقی صدقیانی و د. غلامحسین یوسفی، انتشارات علمی، چاپ ششم، 1388تهران.\n*رۆلان بارت، چێژی ده‌ق، و: ئیسماعیل زارعی، له بڵاوكراوه‌كانی ده‌زگای وه‌رگێڕان 2007 هه‌ولێر.\nهەفتەنامەی نسێ ژمارە 97\nقه‌سیده‌ی وێنه‌یی … خه‌زعه‌ل ئه‌لماجدی


قه‌یس خزر عه‌لی، شكستەکانی به شانی سلێمانی-دا ئه‌سڕێت\nقه‌یس خزر عه‌لی پیاوه شكستخواردووه‌كه‌ی ئیران، هه‌ر له‌سه‌ره‌تای ده‌ركه‌وتنییه‌وه مایه‌ی نه‌هامه‌تی بووه بۆ گه‌لی عیراق، ئێستا به لێدوانه بێ ئاسته‌كانی شه‌ڕی خۆیی و شكستخواردنی ئه‌گوازێته‌وه بۆ شاری سلێمانی و له دواهه‌مین لێدوانیدا ده‌ڵێت: ئیسرائیل له‌سلێمانییه‌وه پلانی خۆپیشاندانه‌كانی عیراق داده‌ڕێژێت.\nبۆ ئه‌وه‌ی خه‌ڵكی سلێمانی و هه‌رێمی كوردستان ئه‌م پیاوه‌ی قوم و تاران بناسن، حه‌زمكرد كورته‌یه‌ك له مێژووی شكستی سیاسی خزرعه‌لی له‌دوای پرۆسه‌ی ئازادییه‌وه بخه‌مه‌ڕوو.\nهێزه‌كانی عه‌سائیبی ئه‌هلی هه‌ق كه سه‌ر به قه‌یس خزر عه‌لی-ین ساڵی 2004 به‌شێك بوون له سوپای مه‌هدی سه‌ر به موقته‌دا سه‌در كه یه‌كه‌مین كاردانه‌وه و سه‌ره‌ڕووی شیعه بوو به‌رامبه‌ر ئه‌مریكا. هێشتا به‌عس له كوچه و كۆڵانه‌كانی موسڵ و به‌غدا و به‌عقوبه پیاسه‌ی ده‌كرد كه‌چی ئه‌م كه‌سه سه‌ره‌ڕۆیه كه‌وته دژایه‌تی ئه‌مریكا. له‌به‌رامبه‌ردا به خۆی و موقته‌دا سه‌دری هاوڕێیه‌وه، ئه‌مریكا كوشتارگه‌لێكی باشی لێكردن له مه‌دینه‌ی سه‌در. هه‌ر بۆیه سوپای مه‌هدی به ناچاری ئاگربه‌ستی راگه‌یاند، به‌ڵام فه‌سیله‌یەکی تایبه‌ت به قه‌یس خزر عه‌لی به‌رده‌وام بوو له شه‌ڕ. تێكڕای شه‌ڕه‌كان سپێردرابوون به عه‌بدولهادی ده‌راجی و ئه‌كره‌م كه‌عبی، تا ساڵی 2006 به‌ره‌سمی عه‌سائیبی ئه‌هلی هه‌ق-یان دامه‌زراند.\nئه‌مریكا ئه‌وانیشی سه‌ركوتكرد، به‌ڵام وه‌ك گۆڤاری ئیكۆنۆمیك ساڵی 2018 ئاماژه‌ی به‌وه داوه، عەسائبی ئەھلی ھەق به‌رپرسیارێتی 6 هه‌زار هێرشی سه‌ربازیان له عێراق گرتۆته ئه‌ستۆ. له‌نێو ئه‌و هێرشانه‌دا، هێرشی سه‌ربازگه‌ی فالكۆن له 10ی ئۆكتۆبه‌ری 2006 كه بووه هۆی كوژرانی 5 سه‌ربازی ئه‌مریكی. هه‌روه‌ها تیرۆركردنی ئه‌فسه‌رێكی ئه‌مریكی له نه‌جه‌ف و خستنه‌خواره‌وه‌ی هیلیكۆپته‌رێكی به‌ریتانی له 6ی مه‌ی 2006 و هێرشكردنه سه‌ر سه‌فاره‌تی پۆڵه‌ندا له 2007.\nدواجار ئه‌مریكا و به‌ریتانیا ناچار بوون ئۆپه‌راسیۆنێكی فراوان ده‌ست پێبكه‌ن بۆ سه‌ر ئه‌م گروپه و له‌نێو هاورێ دیاره‌كانی خزرعه‌لی، ئه‌زهه‌ر دلێمیان كوشت كه به عه‌قلی رێكخه‌ری هێرشه‌كه‌ی كه‌ربه‌لا ناسرابوو كه له2006 كرایه سه‌ر سه‌ربازگه‌ی ئه‌مریكییه‌كان له كه‌ربه‌لا. هه‌ر له‌و ئۆپه‌راسیۆنه‌ی ئه‌مریكایی و به‌ریتانییه‌كاندا قه‌یس خزر عه‌لی و له‌یس خزر عه‌لی برای ده‌ستگیركران كه له‌هه‌مانكاتدا ئه‌ندامی حزبوڵڵای لوبنانی بوو. گۆڤاری نیویۆركه‌ر –ی ساڵی 2008 نوسیویه‌تی كه هه‌ر له‌و ئۆپه‌راسیۆنه‌دا عه‌لی موسه‌وی ده‌قدوق راوێژكاری خزرعه‌لی و به‌رپرسی په‌یوه‌ندییه‌كانی له‌گه‌ڵ حزبوڵڵا ده‌ستگیركراوه و به‌هۆی ئۆپراسیۆنه‌كه‌شه‌وه به‌شی زۆری سه‌ركرده دیاره‌كانی هاورێی خزر عه‌لی به‌ره‌و ئیران هه‌ڵاتن.\nله‌دوای ساڵی 2009 ه‌وه به‌بێ ئاماده‌گی خۆی گروپه‌كه‌ی خزر عه‌لی به‌شێوه‌یه‌كی جیاواز و نهێنی سه‌ریهه‌ڵدایه‌وه، ته‌نانه‌ت به‌شی زۆری كاری رفاندنه‌كانی به‌غدا كه ده‌كرانه سه‌ر خه‌ڵكی بیانی ئه‌مان ئه‌نجامیانده‌دا. عیسا سالومی كه‌سێكی دیاری نێو وه‌زاره‌تی به‌رگری ئه‌مریكی كه هه‌ڵگری هه‌ردوو ره‌گه‌زنامه‌ی ئه‌مریكی و عیراقیی بوو له ساڵی 2010 له به‌غدا رفاندیان. گروپه‌كه‌ی قه‌یس خزر عه‌لی په‌رپرسیارێتی رفاندنی (بێتر مۆر) كه پسپۆری بواری ئای تی و چوار پاسه‌وانیان گرته‌ئه‌ستۆ. هه‌ر له‌دوای چه‌ند رۆژێك چوار پاسه‌وانه‌كه‌یان كوشت.\nوۆل ستریت جۆرناڵ له ئابی 2018 له راپۆرتێكیدا ئه‌وه‌ی ئاشكراكردووه كه له‌كاتی ده‌ستگیركردن و لێكۆڵینه‌وه له قه‌یس خزر عه‌لی له‌لایه‌ن ئه‌مریكییه‌كانه‌وه. قه‌یس دانی به‌وه‌دا ناوه كه له‌لایه‌ن ئیرانه‌وه راسپێردراوه بۆ پرۆسه تیرۆریستییه‌كه‌ی سه‌ر سه‌ربازگه‌ی فالكۆن له كه‌ربه‌لا.\nئه‌مریكا به‌ناچاری له به‌رامبه‌ر ئازادكردنی هه‌ریه‌ك له عیسا سالومی و بێتر مۆر، قه‌یس خزر عه‌لی-یان ئازاد كرد. نوری مالكی سه‌رۆك وه‌زیرانی عیراق داوایه‌كی ئاراسته‌ی باراك ئۆباما-ی سه‌رۆكی ئه‌مریكا كرد كه 100 كه‌سی گروپه‌كه‌ی قه‌یس خزر عه‌لی لای ئه‌مریكییه‌كان ماون، بۆئه‌وه‌ی ئیدی ئه‌وانیش هێوربنه‌وه. ئه‌و كه‌سانه ئازاد كرێن. له‌نێو ئه‌و ده‌ستگیركراوانه‌دا له‌یس –ی برای قه‌یس خزر عه‌لی ئازاد كرا.\nله‌دوای دروستبوونی داعش وه‌ك هه‌موو گروپه‌كانی تری حه‌شدی شه‌عبی قه‌یس خزر عه‌لی گروپی میلیشیای عه‌سائبی ئه‌هلی هه‌ق-ی بوژاندەوه كه به‌ره‌سمی سه‌ر به سوپای قودسی سه‌ر پاسدارانی ئیرانه. سه‌رچاوه‌یه‌ك له سی ئای ئه‌ی ساڵی 2018 به گۆڤاری تایم-ی راگه‌یاندووه كه له میلیشیاكه‌ی قه‌یس خزر عه‌لی په‌یوه‌سته به حزبوڵڵای لوبنانی و له‌ژێر كۆنترۆڵی سوپای قودسدایه. به‌پێی راپۆرته‌كه‌ی تایم له 2007 ه‌وه هه‌موو مانگێك 3 ملیۆن و 750 هه‌زار دۆلاریان له ئیران وه‌رگرتووه بۆ كرینی كه‌لوپه‌ل و چه‌كوته‌قه‌مه‌نی.\nبۆیه ئه‌و ھاتو هاواره و ناڵەناڵەی قه‌یس خزر عه‌لی له‌وه‌وه سه‌رچاوه‌ی گرتووه كه خۆپیشانده‌رانی عیراق یه‌كه‌م شوێن كه هه‌ڵیانكوتایه سه‌ری و باره‌گایان سوتاند. باره‌گا تیرۆریستییه‌كه‌ی ئه‌م بوو. ئیدی تێگەیشت ئەوەی ئەم بۆی تێدەکۆشێت. عیراقییەکان نایانەوێت.


جووینی بنێشتی بێشەکر، بۆ ڕێگری لە کلۆربوونی ددان باشە | ڕێکخراوەی زانستی فەرهەنگیی هۆژان\nگەلاوێژ ۲۵, ۲۷۱۸ Hojan تەندروستی و زیندەورناسی, زانیاری, هەواڵ و زانیاری 0\nجووینی بنێشتی بێشەکر، بۆ ڕێگری لە کلۆربوونی ددان باشە ، بەڵام جێگەی شووشتن و دەزووی ددان ناگرێتەوە.\nبنێشتی بێشەکر بۆ ماوەی ٢٠ خولەک پاش ژەمەکان دەکرێت یارمەتیدەر بێت بۆ ڕێگریکردن لە کلۆربوونی ددان.\nجووینی بنێشتە بێشەکرەکان یارمەتیی ڕۆیشتنی لیک دەدات، کە خۆراک و پاشماوەکان پاک دەکاتەوە، ئەو ترشانەی بە هۆی بەکتریا لەناو دەم دروست بوون هاوسەنگیان دەکات و هەروەها وەک ماددەیەکی دژە نەخۆشی لەناو دەمدا کار دەکات. تێپەڕینی لیک زیاد دەبێت و لە هەمان کاتدا لیک ئایۆنەکانی کالسیۆم و فۆسفاتی هەڵگرتووە بۆ یارمەتیدانی بەهێزبوونی مینای ددان.\nبە دوای ئەو بنێشتانەدا بگەڕێ کە بێشەکرن. چونکە ئەو بنێشتانەی بێشەکرن شیرین کراون بەو شەکرانەی کە نابنە هۆی کلۆربوونی ددان هەروەکو ئاسپارتام، زایلیتۆل، سۆربیتۆل یا مانیتۆل. بێگومان جووینی ئەو بنێشتانەش کە شەکریان تێدایە دەبێتە هۆی زیادبوونی تێپەڕینی لیک، بەڵام لە هەمان کاتدا ئەو شەکرەی تێدایە کە لەلایەن چینە بەکتریاکانی سەر ڕووی ددان بە کار دەهێنرێت بۆ دروستکردنی کلۆری ددان، بە هۆی ترشێتییەوە. توێژینەوەی زیاتر پێویستە بۆ دیاریکردنی کاریگەریی بنێشتی بەشەکر لەسەر کلۆربوونی ددانەکان.\nبەڵام مەهێڵە جووینی بنێشتە بێشەکرەکان شوێنی ششتن و بەدەزوو پاککردنەوەی ددان بگرێتەوە. ئەوە جێگرەوەکە نیە. ADA پێشنیاری ئەوە دەکات کە ددانەکان ڕۆژانە دوو جار بشۆردرێت بەو هەویرەی ددان ششتن کە فلۆرایدی تێدایە، و چینە بەکتریاکانی نێوان ددانەکان ڕۆژانە جارێک پاک بکرێنەوە بە دەزووی پاککردنەوەی ددان.\nTooth decay: کلۆریی ددان\nsugarless gum: بنێشتی بێشەکر\nلینکی بابەتەکە: www.mouthhealthy.org/en/az-topics/c/chewing-gum\nئامادەکردنی: عەبدوڕڕەحمان ئەبووبەکر


« گه‌ڕانه‌وه 1 ... 182 183 184 185 186 ... 405 داهاتوو »\nنووسه‌ری بابه‌ت:Kaivon1997 دواترین وه‌لام: Akam King ژماره‌ی وه‌لامه‌كان:4 جاری بینراو:1083 كات:09-17-2019\nنووسه‌ری بابه‌ت:aswad_hawlery دواترین وه‌لام: majnun ژماره‌ی وه‌لامه‌كان:2 جاری بینراو:935 كات:09-17-2019\nلە درێژەی چاکسازی و نوێکارییە بەردەوامەکانی سایتی کۆمەڵایەتیی فەیسبووک دا، کۆمەڵێک گۆڕانکاریی نوێ بەسەر شێوازی نیشاندان، لایک و کۆمێنت کردن لەو سایتەدا هاتووە.\nئەم گۆڕانکاریانە ئێستا لە وڵاتی نیوزلەندا و چەندین وڵاتی دیکەدا لە تاقیکردنەوەدایە، لە داهاتوشدا بەشێوەیەکی گشتی هەموو ئەکاونتە تاکاکەسیەکان دەگۆرێت بۆ شێوازە نوێکە، بەڵام بڕیارنییە لەسەرەتادا ئەم سیستەمە پەیجەکان بگرێتەوە.\nبەپێی ئەو زانیاریانەی کە بەڕێوبەرانی بەشی دیزاینی ئەو سایتە بڵاویانکردووەتەوە لە داهاتودا ئەم گۆڕانکاریانە بەسەر پڕۆفایلە تایبەتیەکاندا دێت:\n1 – هەر سێ ئایکۆنی (تێبینی،نامە و هاوڕێ گرتنەکان) دەچنە بەشی لای راستی پرۆفایلەکەوە، ناوی بەکارهێنەرەکەش لای چەپ.\n2 – بۆ زیاتر رێکخستنی پرۆفایلی ئەندامان، هەموو ئەو پۆستانەی کە بەکارهێنەر دەیکات، لەبەشی لای راستەوە دەردەکەوێت، هەروەها چالاکی، وێنە و ڤیدیۆکان لەلای چەپەوە.\n3 – بەشێکی تایبەت بەرهەمدەهێندرێت بۆ ئەو کەسانەی ئارەزویان لە تەماشاکردنی فیلم و ڤیدۆ هەیە، بەهۆیەوە هاوڕێکانی دەتوانن ئاگاداری ئەوە بن کە بەکارهێنەرەکە حەز بە کام جۆر فیلم و ڤیدۆدەکات، کامیانی بینیوە و بەنیازیشە تەماشای کام فیلمانە بکات.\n4 – هەروەها وەک بەشی ڤیدیۆ بەشێکی تایبەتیش ئامادەکراوە بۆ ئەو کەسانەی دەیانەوێت کتێب بخوێننەوە و هەمان تایبەتمەندیەکانی بەشی ڤیدیۆی هەیە.\n5 – بەکارهێنەر دەتوانێت پەیوەندی لەنێوان ئەکاونتی ئینستاگرام و فەیسبووکەکەیدا دروستبکات، بەوهۆیەوە هاوڕێکانی دەتوانن ئاگاداری دواین گۆڕانکاریەکانی ئەو کەسە بن لە ئەکاونتی ئینستاگرامەکەیدا. (ئینستاگرام-یش سایتێکی کۆمەڵایەتیە وەک فەیسبووک و ئەندامانی بە دانانی وێنە پەیوەندیەکانیان پەرەپێدەدەن).\n6 – لەگەڵ چەندین گۆڕانکاریی دیکە کە هێشتا ئاشکرا نەکراون.\nلەئینگلیزیەوە : عەبدوڵا محەمەد\nسلاو هاورییان پێویستم بە DeepSea Obfuscator 2009\nسلاو هاورێیان پێویستم بە بەرنا مەی 7 VMware Workstation\nسلاو هاورییان بۆ بچوک کردنەوەیقەبارەی ڤیدیۆ یارمەتی\nسلاو هاورییان سایت هاک ئەکرێت بە باک تراک ؟؟؟؟؟؟\nسلاو هاورێیان پێویستم بە بەرنامەی هێرشکردنە سەر سایت هەیە\nسلاو هاورییان چۆن ئایپی سایتم دەست کەوێت ؟؟؟\nسلاو هاورییان چۆن سایتێکی دیاری کراو هاک بکەم ؟؟\nسلاو هاورێیان پێویستم بە بەرنامەی وایەرلێسە بۆ بروسک\nسلاو هاورێیان پێویستم بە adobe photoshop CS6\nسلاو هاورێیان چۆن ئینتەر نێتەکەم کۆنیکت کەم کاتیک ئەی کەم بە xbox وە\nئەی باشە ئێمە چۆن تایملاینەکەمان والێ بکەین؟؟؟\nهێنانه ده‌ره‌وه‌ی رۆح به شێوه‌یه‌كی كاتی out-of-body experience\npool live tour هێنانەوەی ئاڤاتارە کۆنەکان بە charles\n٣ فەیسبووک دیاری بۆ ئەندامان خێرا وەرە تا ماوە\nزۆر گرنگە!! لە کلیپە تازەکەی کاتی پیری دا هیرش دەکریتە سە وشەی أ‌ل�\nگۆرینی ناوی پەیج +٩٩٩٩٩ لایکیش بێت وەرن تا ماوە\nگرنگە...وەرن ئەو رەمزە ماسۆنیانەی کە لە کوردستان بڵاوە!!!!\nتکایە هاورێیان وەرن ئەم کێشەیەم بۆ چارەسەر بکەن؟؟\nزۆر گرنگە!!!!وەرن بزانن کەناڵی NRT سەر بە کوێیە\nSanandreas بە online (خۆرایی) تەنها لە هاک بۆ کورد %١٠٠\nزیاد کردنی لایکی Comment تەنها لە h4kurd %١٠٠\nده‌ست خۆش به‌س ئه‌مه شتێكی نوێ نیه ! من بۆ ماوه‌یه‌كی زۆره ئه‌مه‌م هه‌یه! هه‌ر كه‌س ده‌توانێ پرۆفایله‌كه‌ی وا لێ بكات له‌م لینكه\nله‌وێ له خواره‌وه نووسراوه گێت تایم لاین.\nبه‌لێ گۆرانككاری زۆری تیا كراوه وه ئایكۆنه‌كانی مه‌سیج و ئه‌وانه هه‌ر له‌شوێنی خۆیانن...\nهه‌ر ڤێرژنێكی به‌رنامه پێویسته‌كانت ئه‌وێت بۆ pC فه‌رموو:-\n..::گۆرینی وێنه بۆ TexT به‌شێوازێكی جوان::..\nته‌فسیری قورئانی پیرۆز به شێوه‌ی &MP3PDF\nكۆمه‌ڵێك Product Key بۆ NEW< Windows 7<\nچۆنێتی زانینی هه‌روشه‌یه‌ك له‌گۆگڵ له‌چ وڵاتێك\nبێئه‌وه‌ی ئینته‌رنێته‌كه‌ت خاوببێته‌وه داونلۆدبكه له IDM\nڕوت کردن + ڕوم + بوت لۆدەر چیە ؟ AnDrOid\nنیشانه‌كانی مانسۆنیه‌ت له كه‌ناڵی NRT گرنگه !!!\nدوو فەرهەنگی ئۆنلاین :کوردی - ئینگلیزی X\nشه‌حنكردنه‌وه‌ی مۆبایل به ئاو !!!\nهه‌روه‌ها به‌سه‌ر زه‌ویدا به‌که‌ش و فش و له خۆبایی بوونه‌وه مه‌ڕۆ، چونکه تۆ هه‌رگیز ناتوانیت زه‌وی کوناوده‌ر بکه‌یت، ناشگه‌یته به‌رزی چیاکان (ئیتر ئه‌م که‌شخه‌و شانازیه‌ت له‌چی یه)\n(03-18-2013, 10:38 PM)AnGrY MaN نوسراوه: ده‌ست خۆش به‌س ئه‌مه شتێكی نوێ نیه ! من بۆ ماوه‌یه‌كی زۆره ئه‌مه‌م هه‌یه! هه‌ر كه‌س ده‌توانێ پرۆفایله‌كه‌ی وا لێ بكات له‌م لینكه\nبه‌شه گه‌ر من وام لی كرد ته‌نها ئه‌كاونتی خۆم وای لیدیت یان هی ئه‌و كه‌سانه‌ش كه له‌سه‌ر ئه‌م كۆمپیوته‌ره ئه‌یكه‌نه‌وه\nبه ڵێ براكم ئه توانی به‌ڵام ئێستا له ژێر تاقی كردنه‌وه‌یه\nدەست خۆش بۆ ئەم هاواڵە\nده‌ست خۆش برا گیان به‌هیوای به‌رده‌وامیت\nچۆن هەموو ڕەسمی ناو گروپ چایی فەیس بوک ببینم ؟ Kurd.itT' 0 476 02-04-2018, 03:47 AM\nدواین په‌یام: Kurd.itT'\nئەو سێ وێنەیەیی ئەکاونتی فەیسبووک ئەسوتێنن mazhar apo 2 3،607 09-10-2017, 03:39 AM\nکەس شارەزەیی هەیە لە ئنستاگرام ؟ yousif1 2 1،130 05-13-2017, 06:31 AM\nدواین په‌یام: saman89\nزیاد کردنی فۆلۆ و لایک و کۆمێنتیی ئینیستگرام OmedExperT 7 3،436 11-27-2016, 08:31 PM\nئەو نهێنییانەی نایزانن تۆڕی كۆمەڵایەتیی فەیسبووك aswad_hawlery 5 1،755 10-15-2016, 12:06 AM\nزیادكردنی ڵایكی پۆسته‌كانی ئینستاگرام به ڕێگای یاسایی Turan 13 3،382 08-18-2016, 09:54 PM\nكردنه‌وه‌ی وێنه‌ی فیسبووكی خۆرایی به دانانی فیسبووكیكی تر. Mohammed IT 4 1،669 08-10-2016, 03:08 PM\nدواین په‌یام: Mohammed IT\nسایتێك بۆئەوەی بتەوێ كۆمێنتی فەیسبووك بە هەڵگەراوەیی بنوسیت zanayad 5 1،481 08-10-2016, 11:28 AM\nکردنەوەی وێنەکانی فەیسبووک بە خۆرایی تەنیا بە لینک. Zanear alves 7 3،189 07-16-2016, 02:28 PM\nچۆنیەتی دروستکردنیی ئەکاونتی پایپاڵ Hedi pool 11 2،433 01-18-2016, 11:12 PM


ئه‌مریکا باجی زۆر قورس ده‌دات - Mehr News Agency\n4 tîrmehê 2018 - 17:12\nNews Code 20021\nڕۆحانی له نه‌مسا:\nئه‌مریکا باجی زۆر قورس ده‌دات\nسه‌رۆک کۆماری ئێران وتی: ئامانجی ئه‌مریکا گۆشه‌گیر کردنی خه‌ڵکی ئێرانه، به‌ڵام باجێکی یه‌کجار قورس بۆ ئه‌م کاره ده‌دات.\nبه ڕاپۆرتی ئاژانسی مێهر له ماڵپه‌ڕی سه‌رۆک کۆماری ئێران، حه‌سه‌ن ڕۆحانی دوێنێ له کۆبوونه‌وه‌ی ئێرانییه دانیشتووه‌کانی وڵاتی نه‌مسا له ڤیه‌ن وتی: ئامانجی ئه‌مریکا گۆشه‌گیر کردنی خه‌ڵکی ئێرانه، به‌ڵام باجێکی یه‌کجار قورس بۆ ئه‌م کاره ده‌دات. ئه‌مه یه‌که‌م جاره که ئه‌مریکا له دژی ئێران پیلان ده‌ڕێژێت و ته‌نیا چه‌ند وڵاتی بچووک پشتی ده‌گرن.\nڕاشیگەیاند: ئه‌مڕؤ دۆخێکمان هه‌یه که ده‌بێت په‌یوه‌ندی زۆر باشتر و به‌هێزترمان له‌گه‌ڵ وڵاتانی هاوڕێی ئێران هه‌بێت. بڕێک وڵاتی ئه‌ورووپایی په‌یوه‌ندی باشیان له‌گه‌ڵ ئێمه و ئێران بووه و هه‌نگاوی ئه‌رێنیان ناوه. زایۆنییه‌کان و ئه‌مریکا هه‌وڵ ده‌ده‌ن که په‌یوه‌ندی ئێران له‌گه‌ڵ وڵاتانی جیهان و دراوسێی داببڕن و ئێران گۆشه‌گیر بکه‌ن، هه‌ر بۆیه له دای تۆقاندنی جیهان له ئێرانن. به‌ڵام ئێران ڕۆڵی ئه‌رێنی و زانستی باشی له جیهاندا بووه و ئه‌م پێلانانه سه‌ر ناکه‌وێت. له ئێستادا ئه‌مریکا نه‌ک دژی ئێران که دژی هه‌موو موسوڵمانان و ناوچه‌که و یاسا نێونه‌ته‌وه‌ییه‌کان هه‌نگاو هه‌ڵده‌گرێت.\nسه‌رۆک کۆماری ئێران وتی: ئه‌مڕۆ بڕێک له ئه‌مریکا له سه‌ر کارن که هه‌موو ڕێککه‌وتنه جیهانییه‌کان ڕه‌ت ده‌که‌نه‌وه و ته‌نانه‌ت ڕێز له دراوسێکانی خۆشیان ناگرن. ئه‌گه‌ر ئه‌مریکا ئه‌م کارانه‌ی ته‌نیا له دژی ئێران ده‌کرد جێگه‌ی فام کردن بوو، به‌ڵام ئه‌م یاخی بوونه هه‌موو جیهانی وه‌ڕه‌س کردووه. له ڕابردوودا ئه‌مریکا هه‌ر کات له دژی ئێران پیلانی ده‌گێڕا وڵاتانی گه‌وره‌ی له‌گه‌ڵ بوو به‌ڵام له‌مڕۆدا بۆ دژایه‌تی ئێران ته‌نیا چه‌ند وڵاتێکی لاوازی له پشته. گۆشه‌گیر کرندی خه‌ڵکی ئێران ئامانجی سه‌ره‌کی ئه‌مریکایه به‌ڵام خه‌ڵک له‌م ڕووه‌وه پته‌و بوونه‌ته‌وه و خۆڕاگرن و دواجار شکست دێنێت.\nئه‌و ئاماژه‌ی دا: ئه‌وان ده‌یانه‌وێت په‌یوه‌ندی ئێران له‌گه‌ڵ هه‌موو جیهان ببڕن به‌ڵام ناتوانن، خۆ هه‌مه کاره‌ی هه‌موو جیهان نین، ئێسته‌ش له‌م سه‌ردانه‌ی ئێمه بۆ ئه‌ورووپا یه‌کجار تووڕه‌ن. هه‌موومان دیمان له ئه‌ورووپا چۆن ڕووبه‌ڕووی ئه‌مریکا بووه‌وه، نامه‌وێت بڵێم ئه‌مریکا ناتوانێت کێشه بۆ ئێران ساز بکات به‌ڵام بێ گومان سه‌رکه‌وتوو نابن.\nسه‌رۆک کۆماری ئێران زیادی کرد: ئه‌مریکا له پیشکه‌وتن و زانستی ئێرانییه‌کان تووڕه و نیگه‌رانه و ئه‌مه‌ش هۆکاری ئه‌م کارانه‌یه. له‌مڕۆدا هه‌موو جیهان دانی پێدا ناوه که ئیران پێبه‌ند بووه که به‌رجام به‌ڵام ئه‌مریکا یه‌ک لایه‌نه قبوڵی ناکات و له به‌رجام کشایه‌وه چون بیانۆی بۆ لاواز کردنی ئێران به‌ده‌سته‌وه نه‌مابوو. ئه‌مڕۆ هه‌موو جیهان له‌گه‌ڵ ئێرانه و ئه‌مه‌ش ڕووبه‌ڕوو بوونه‌وه‌ی ئێران بۆ ئه‌مریکا زۆر ئه‌سته‌م تر ده‌کات و تێچووی زیاتر ده‌بات. ئیمه کاتی شه‌ڕی داگیرکاری عێراق دۆخمان له‌مڕۆ زۆر خراپ تر بوو به‌ڵام ملمان بۆ بیانییه‌کان دانه‌خست و خۆڕاگریمان کرد.\nئه‌و جه‌ختی کرد: تاکوو ئه‌مڕۆ هه‌ر کۆمپانیایه‌کی بیانی که ڕایگه‌یاندووه له ئێران ده‌کشێته‌وه یان کۆمپانیایه‌کی ناخۆیی یان به یارمه‌تی کۆمپانیاییه‌کی بیانی ئاماده‌یی له ده‌ست گرتنی کاره‌کان و پڕ کردنه‌وه‌ی شوێنه‌کانیان ڕاگه‌یه‌ندراوه و هیچ کێشه‌یه‌ک بوونی نییه. ئه‌مریکا لای وایه به‌م کاره ده‌توانێت خه‌ڵکی ئێران گۆشه‌گیر بکات به‌ڵام ئێمه له‌مڕۆدا زۆربه‌ی زناسته‌کانمان به ده‌ست هێناوه. ڕاسته نرخی دۆلار به‌رز بووه‌ته‌وه به‌ڵام له‌ولاشه‌وه هه‌نارده کردن له ئێرانه‌وه زۆر به‌رز بووه‌ته‌وه.\nوتیشی: ئێمه قبوڵی ده‌که‌ین که کێشه‌ی نوێ بۆ زۆر بابه‌ت به‌م دۆخه نوێیه دروست بووه به‌ڵام هه‌موو ئه‌م کێشانه دانه به دانه چاره‌سه‌ر ده‌که‌ین و چۆک بۆ سته‌مکاری دانه‌ده‌ین. کێشه‌کان وه‌ک چۆن بۆ ئێمه سه‌ر ئێشه‌یه ئه‌وه ده‌توانێت ببێته ده‌رفه‌تی باشیش خۆمان ده‌بێت بگه‌ڕێن و کێشه و ئاسته‌نگه‌کان بۆ ده‌رفه‌ت بقۆزینه‌وه.\nسه‌رۆک کۆماری ئێران له کۆتایدا وتی: یه‌کێک له ئامانجه‌کانی ئێران به‌هێز کردنی په‌یوه‌ندی له‌گه‌ڵ وڵاتانێکه که مێژووی په‌یوه‌ندی باشیان له‌گه‌ڵ ئێران هه‌یه. له دانوستانه‌کانی نه‌مسا به‌رپرسان و کۆمپانیاکانی ئه‌م وڵاته ڕایانگه‌یاندووه که به‌رده‌وام ده‌بن له هاوکارییه بازه‌رگانی و ئابوورییه‌کانی ئێران و ته‌نانه‌ت په‌ره‌شی پێ ده‌ده‌ن. نه‌مسا به‌رده‌وام هه‌وڵی داوه تاکوو پێشوازی باش له دانوستانه‌کانی ناڤۆکی ئێران له‌گه‌ڵ وڵاتانی دیکه بکات و وڵاتێکی هاوڕێی ئێرانه. هه‌ر له‌م سه‌ردانه زیاتر له ۴۰ کۆمپانیا کۆبوونه‌وه‌ی هاوبه‌شیان له‌گه‌ڵ لایه‌نی ئێرانی هه‌بووه و ئه‌مه‌ش نیشان ده‌دات که ئێمه به خواستێکی به‌هێزه‌وه ڕاوه‌ستاوین و خۆڕاگری ده‌که‌ین تاکوو مافی خه‌ڵک وه‌ربگرین.


کوردستان کراوەتە مەیدانی ھەواڵی خراپ..!!\n2016-01-24 [11:30 AM]\nنووسینی: غازی حەسەن\nلە کوردستاندا، ئەوانەی دەیانەوێت پێشەنگی کاری راگەیاندن و میدیای ئازاد و گەیاندنی زانیاری بە ھاووڵاتیان بن، لەرووی مەعریفی و پابەستبوونیان بە بنەما سەرەکییەکانی دیموکراسی و ئازادی گەیاندن و رێزگرتنی رای پێچەوانە، ناکۆکییەک لە کەسایەتی و بۆچوونەکانیانەوە دەردەکەوێت و، ھەیانە بەکردەوە کەمتوانا و نەشارەزای بابەتەکانن کە قسەیان لەبارەوە دەکەن، یا خۆیان لە ھەموو بابەتێک دەکەنە پسپۆر، لەکاتێکدا ھەژارن لە بواری مەعریفی و زانیارییەوە و قسەکانیان رووکەش و سادەی ورووژێنەر و ھێرشبەری فریودەرە، تەنیا شتێک دەبێتە جێگەی سەرنج و چەپلە بۆ لێدان قسە ورووژێنەرەکانیانە.\nکەسانێک ھەن، لە دەرەوەی سیاقی کۆمەڵایەتی کۆمەڵگا، بانگەشەی رێبەرایەتی میدیایی و گەیاندنی زانیاری دەکەن، بێ ئەوەی رەچاوی ئەوە بکەن، ئەو زانیارییانە ھەندێکجار وەکو چەکی کیمیاوی ھاووڵاتی کۆمەڵکوژ دەکات، ھەندێکجار لە جیاتی بەکارھێنانی دەرمان بۆ کوشتنی مێش و مەگەز، خانەکانی ھوشیاری و بیرکردنەوەی مرۆڤ دەکوژن.\nسیستەمی راگەیاندن لە کوردستاندا روونە، ئەوەی لەھەموو کەسێک ئەھلیتر و سەربەخۆترە، سەرچاوە داراییەکەی ئازاد نییە.\nراگەیاندن بە پارەی کوردی، لە ژێر سێبەری دەسەڵات و حزبەکانی کوردستان بە ئیسلامی و نەتەوەییەکانییەوە، بە میناڕەو و توندڕەوەکانییەوە، لە ژێر ناوی پیشەیی و ئازادیی بڵاوکردنەوە، ھەرچی زانیاریی لوغمکراوە، لەژێر ناوی (پێوەری راستی) پەخشی دەکەن. ھەواڵیان کردۆتە کۆیلەی زەوق و ئاستی تێگەیشتن و بەرژەوەندیی تاکەکەسی رۆژنامەنووسەکان و ھێزەکانی پشت دەزگاکان.\nلەمەش مەترسیدارتر، بەناوی ھوشیارکردنەوەی ھاووڵاتی دەیانەوێت، کۆنترۆلی عەقڵ و سۆز و ویژدانی خەڵک بکەن. بۆیە، ئەگەر دەتەوێت لە ھەڵچوونی دەروونی دوور بکەویتەوە، شاشەی کوردی داخە و ئارام بژی.\nلە شاشەکاندا کوردستان کاولستانە، لە شاشەکان حکوومەت کۆتایی پێھاتووە.\nلە زاری بێژەرەکاندا تەنیا ھەواڵی خراپ و رووداوی خراپ و پەیوەندیی خراپ و قسەی خراپ ھەیە و بەس.!!\nراستە ئەرکی راگەیاندن لەسەردەمی کۆمینکەیشن و ئەنتەرنێتدا، زیادکردنی رێژەی زانیارییە لای ھاووڵاتی، خێرا گەیاندنی ھەواڵە، بەکراوەیی و شەفافانە قسەکردنە، بەڵام ئەمانە ھیچیان وامان لێناکات لە بەرپرسیاریەتی پاراستنی ئاسایشی کۆمەڵایەتی و رەچاوکردنی باری دەروونی ھاووڵاتی و خاوکردنەوەی دەماری گرژبووی حزبەکان خۆ بدزینەوە.\nکە پێشمەرگە دەبینم مووچەی نییە و بەرگری دەکات، دەزانم کوردستان سەردەکەوێت، کە دەزانم شەقامەکان ئاسایشیان تێدایە، دەزانم کوردستان دەمێنێتەوە و ناڕووخێت. کە جولەی بازرگانی لە شەقامەکان دەبینم، دەزانم ھێشتا زیندووین و بیر لە ژیان و قازانج و وەبەرھێنان و دابینکردنی پێویستییەکانی ژیان درێژەی ھەیە. وەلێ کە راگەیاندن دەبینم، گرژییەکانی سەر شاشەکان دەبینم، ھەست بە رەشبینی لەبارەی چارەسەری کێشەی دارایی دەکرێت، ھەست بەوە دەکرێت بە ھێرشە کیمیاوییەکانی راگەیاندن پەیوەندی و متمانەی ھاووڵاتیان و حکوومەتی ھەرێم ئاڵۆزدەکەن و لەیەکتر دووردەخرێتەوە.\nبێگومان ئەمە مانای ئەوەنییە، ھەرێمی کوردستان لە لێواری قەیرانێکی مەترسیدارنییە. باری دارایی تەواو تێکچووە و ھاووڵاتیان مووچەیان نییە. بۆ بەرھەمھێنانەوەی مووچە دەبێت ھاوکاریی خۆمان بکەین.\nنەک ھەواڵی خراپ و خراپتر و بەرھەمھێنانی بارێکی دەروونیی خراپ و خراپتر دروستبکەین.\nئەرکی راگەیاندنە سیاسییەکان و حزبەکان و ھاووڵاتیانیش لەم قەیرانە رزگاربکەن، نەک پێچەوانە. ھاووڵاتی ھەواڵی باشی دەوێت، نەک خراپ، ناکرێت بە ھەواڵە خراپەکان ھاووڵاتی کۆیلەبکرێت. چونکە ئەوەی ھاووڵاتی کۆیلە بکات خۆشی کۆیلەکراوە.


(لە بەکارھێنەر:ئارام بکرەوە ڕەوانە کراوە)\n٣ ساڵ، ٩ مانگ و ١١ ڕۆژ بووەتە بەڕێوەبەر.\n٢٤ ئەم بەکارھێنەرە تەمەنی ٢٤ ساڵ، ٥ مانگ، و ٥ ڕۆژە.\n٢٤ ئەم بەکارھێنەرە تەمەنی ٨٬٩٢٢ ڕۆژە.\n٠٫٢١% ئەم بەکارهێنەرە ٨٩ وتاری لە ٤١٬٧٨٩ وتاری ویکیپیدیای کوردیی ناوەندی دروست کردووە.\n٥ ساڵ، ٢ مانگ و ٢٩ ڕۆژە لە ویکیپیدیادا بەشداری دەکات.\nدواجار لە ١٧:١١ی ١٧ی حوزەیرانی ٢٠٢٢ دەستکاری کراوە


سێ وڵاتی ئۆرووپای هۆشداری جیددی دەدنە ئیران\nسێ وڵاتی ئۆرووپای بریتانیا، فەڕانسە و ئاڵمان ڕۆژی دوو شەممە ٣ی پووشەڕ لە یادداشتێکی ڕەسمی بۆ ئێران، داوا لە سەرانی کۆماری ئیسلامی دەکەن بە بەڵێنەکانی ئەو وڵاتە بە ڕێکەوتننامەی بەرجام پابەند بێت و هۆشداری جیددیان داوەتە بەرپرسانی باڵای ڕژیمی کۆماری ئیسلامی کە پابەند نەبوونی ئێران بە بەڵێنەکانی ئەو ڕێکەوتننامەیە پاشهاتی مەترسی داری دەبێت بۆ ئەو وڵاتە. وەزیرانی وڵاتانی فەڕانسە، بریتانیا و ئاڵمان هەر کامەیان بە شێوەی سەربەخۆ داوایان لە ئێران کردبوو پابەندی بەڵێنەکانی ڕێکەوتننامەی بەرجام بمێنێتەوە.\nمحەمەد جەوادی زەریف کە بڕیارە تا کۆتایی ئەم هەفتەیە لە لایەن ئەمریکاوە بخرێتە لیستی گەمارۆوە، لە کاردانەوە بەو نامەیە ڕوو لە موگیرینی بەرپرسی سیاسەتی دەرەوەی یەکێتی ئۆرووپا ڕایگەیاندووە کە نووسینی ئەم نامە بە پێچەوانەی ڕێکەوتننامەی "بەرجام"ـە.\nئاشکرا بوونی ئەم نامەیە و کاردانەوەی زەریف بەو نامەیە لە کاتێکدا ڕاگەیاندنی دەبێتەوە کە بڕیار سبەینێ هەینی کۆبوونەوەی وڵاتانی ئەندام لە ڕێکەوتننامەی بەرجام لە ڤییەن، بەڕێوە بچێت و ئەمە گومان دەخاتە سەر سەرکەوتوو بوونی ئەو دانیشتنە.\nکۆماری ئیسلامی ئێران ڕۆژی ٢٨ی خاکەلێوە ڕێکەوتی ٨ی مەی، لە ساڵڕۆژی چوونەدەرەوەی ئەمریکا لە بەرجام، ڕایانگەیاندبوو کە بە هەندێک لە بەڵێنەکانیان لە بەرجام پابەند نابن و مۆڵەتێکی ٦٠ ڕۆژەیان بە ئۆرووپاییەکان دابوو، هەموو هەوڵەکانی خۆیان بۆ دەورلێدانەوەی گەمارۆکانی ئەمریکا دژی ئێران بخەنە گەڕ.\nئەو کارەی کۆماری ئیسلامی بۆ گوشار هێنان بوو بۆ سەر ئۆرووپاییەکان بوو بۆ کاراکردنی ئەو ڕێگەچارەیەی کە ئۆرووپاییەکان بە ناوی ئینستێکس بۆ کردنەوەی دەروازەیەک بۆ بازرگانی لەگەڵ ئێران پێشنیاریان کردبوو، بەڵام نەدەخراوەتە بواری جێ بەجێ کردنەوە.\nڕۆژنامەی "گاردییەن" چاپی لەندەن باسی لەوە کردووە کە بڕیارە لە ڕۆژی هەینی پاش دانیشتنی ئەو وڵاتانەی لە ڕێکەوتننامەی بەرجام دا ماونەتەوە بخرێتە بواری جێ بە جێ کردنەوە کە تێیدا ئیزن دەدرێت چەند میلیۆن یۆرۆ لەگەڵ ئێران دان و ستان بکرێت.\nپێشووتر ئەمریکا ڕەخنەی توندی لە ئینستێکسی ئۆرووپاییەکان گرتبوو. بە هۆی گوشارەکانی ئەمریکاوە تا ئێستا ئەم ڕێگەچارەیە بۆ دەورلێدانەوەی گەمارۆکانی ئەمریکا دژ بە ئێران نەخراوەتە بواری جێ بەجێ کردنەوە.\nچاودێرانی سیاسی لەو باوەڕەدان کە کاردانەوەی توندی زەریف بە نامەی ئەو سێ وڵاتە دژ بە ئێران، گومان دەخاتە سەر ئەنجامی دڵخواز بۆ ئێران بۆ کاراکردنی ئینستێکس.\nئه‌م بابه‌ته 225 جار خوێنراوه‌ته‌وه


یەکەم کۆرنسۆس 7\n<< < یەکەم کۆرنسۆس 7 > >>\n١ سەبارەت بەو شتانەی کە بۆ منتان نووسیوە: باشە بۆ پیاو ژن نەهێنێت* . ٢ بەڵام لەبەر داوێنپیسی، با هەر پیاوێک ژنی خۆی هەبێت و هەر ژنێک مێردی خۆی هەبێت. ٣ مێرد لەسەریەتی ئەرکی سەرشانی بۆ ژنەکەی بەجێبگەیەنێت، هەروەها ژنیش بۆ مێرد. ٤ ژن دەسەڵاتی بەسەر لەشی خۆیدا نییە، بەڵکو هی مێردەکەیەتی. هەروەها مێردیش دەسەڵاتی بەسەر لەشی خۆیدا نییە، بەڵکو هی ژنەکەیەتی. ٥ خۆتان لە یەکتری بێبەش مەکەن، مەگەر بە ڕێککەوتن بۆ ماوەیەک تاکو بۆ نوێژکردن دەست بەتاڵ بن و دواتر بگەڕێنەوە بۆ ژیانی ئاسایی ژن و مێردایەتی، نەوەک بەهۆی بەسەرخۆدا زاڵنەبوونتانەوە شەیتان تاقیتان بکاتەوە. ٦ بەڵام ئەمەی دەیڵێم، وەک ڕێگادانە نەک فەرمان. ٧ هیوادارم هەموو خەڵک وەک من بن* ، بەڵام هەریەکە لەلایەن خوداوە بەهرەی خۆی هەیە، هی یەکێک ئاوایە و ئەوەی دیکەش ئاوا.\n٨ بەڵام ئەوانەی هاوسەرگیرییان نەکردووە و بێوەژنانیش، پێیان دەڵێم: بۆیان باشە ئەگەر وەک من* بمێننەوە. ٩ بەڵام ئەگەر خۆیان ڕانەگرت، با هاوسەرگیری بکەن، چونکە هاوسەرگیری لە گڕگرتن باشترە.\n١٠ بەڵام بۆ هاوسەران، ڕایاندەسپێرم، من نیم بەڵکو مەسیحی باڵادەست ڕایاندەسپێرێت: با ژن لە مێردەکەی جیا نەبێتەوە، ١١ بەڵام ئەگەر لێی جیا بووەوە، با بێ مێرد بمێنێتەوە یان مێردەکەی ئاشت بکاتەوە. مێردیش با ژنەکەی تەڵاق نەدات.\n١٢ ئەوانی دیکە من پێیان دەڵێم نەک مەسیحی باڵادەست: ئەگەر برایەک ژنێکی بێباوەڕی هەبوو، ژنەش ڕازی بوو لەگەڵیدا بژیێت، با تەڵاقی نەدات. ١٣ ئەگەر ژنێک مێردێکی بێباوەڕی هەبوو، مێردەکە ڕازی بوو لەگەڵیدا بژیێت، با ژنەکە لێی جیا نەبێتەوە، ١٤ چونکە مێردە بێباوەڕەکە لە ژندا پیرۆزکراوە و ژنی بێباوەڕ لە پیاودا پیرۆزکراوە، ئەگینا منداڵتان گڵاوە، بەڵام ئێستا پیرۆزە.\n١٥ بەڵام ئەگەر بێباوەڕەکە خۆی جیا کردەوە، با جیا بێتەوە. لە باری ئاوادا براکە یان خوشکەکە نەبەستراوەتەوە، بەڵکو خودا بۆ ئاشتی بانگی کردووین، ١٦ چونکە ئەی ژن چۆن دەزانی ئاخۆ مێردەکەت ڕزگار دەکەیت؟ یان ئەی مێرد چۆن دەزانی ئاخۆ ژنەکەت ڕزگار دەکەیت؟\n١٧ لەگەڵ ئەوەشدا، با هەر یەکێک بەپێی ئەو بەشەی مەسیحی خاوەن شکۆ پێیداوە و بەو شێوەیەی کە خودا بانگی کردووە بژیێت، لە هەموو کڵێساکان ئاوا فەرمان دەدەم. ١٨ ئەوەی بە خەتەنەکراوی بانگکراوە، با نەبێتەوە خەتەنە نەکراو. ئەوەش بە خەتەنە نەکراوی بانگکراوە، با خەتەنە نەکات. ١٩ خەتەنەکردن هیچ نییە، خەتەنە نەکردنیش هیچ نییە، بەڵکو جێبەجێکردنی ڕاسپاردەکانی خودا گرنگە. ٢٠ با هەر یەکێک لەو بارودۆخەدا بمێنێتەوە کە تێیدا بووە کاتێک خودا بانگی کردووە. ٢١ ئایا بە کۆیلەیی بانگکرایت؟ گوێی مەدەرێ. بەڵام ئەگەر توانیت ئازاد بیت، بیکە، ٢٢ چونکە ئەوەی کۆیلە بووە کاتێک یەزدان بانگی کردووە ئەوە دەبێتە ئازادکراوی یەزدان. بە هەمان شێوە ئەوەشی کە ئازاد بووە، کاتێک بانگکراوە ئەوە دەبێتە کۆیلەی مەسیح. ٢٣ ئێوە بە نرخێک کڕاون، مەبنە کۆیلەی خەڵک. ٢٤ خوشکان، برایان، هەر یەکێک لە چیدا بانگکراوە، با لەگەڵ خودا لەمەدا بمێنێتەوە.\nڕەبەن و بێوەژن\n٢٥ دەربارەی کچان و کوڕان، هیچ فەرمانێکم لە مەسیحی باڵادەستەوە نییە، بەڵام من بۆچوونی خۆمتان پێ دەڵێم وەک یەکێک یەزدان بەزەیی پێدا هاتبێتەوە کە جێی متمانە بێت. ٢٦ وابزانم، لەبەر ئەم تەنگانەیەی ئێستا* ، باشە بۆ مرۆڤ ئاوا بمێنێتەوە. ٢٧ ئایا تۆ بە ژنەوە بەستراویتەوە؟ داوای جیابوونەوە مەکە. ئایا تۆ بە ژن نەبەستراویتەوە؟ داوای ژن مەکە. ٢٨ بەڵام ئەگەر ژن بهێنیت گوناهت نەکردووە، ئەگەر پاکیزەش مێرد بکات گوناهی نەکردووە. بەڵام ئەوانە لەم ژیانە تووشی ماندووبوونی دەبن، جا من دەمەوێ تووشتان نەکەم.\n٢٩ خوشکان، برایان، ئەمە دەڵێم: کاتمان کەمە، لەمەودوا ئەوانەی ژنیان هەیە دەبێت بە جۆرێک بژین وەکو ئەوەی کە نەیانبێت، ٣٠ ئەوانەی دەگریێن وەک نەگریێن، ئەوانەی شادن وەک شاد نەبن، ئەوانەی دەکڕن وەک موڵکیان نەبێت، ٣١ ئەوانەی جیهان بەکاردەهێنن وەک هەر بەکارینەهێنن، چونکە وێنەی ئەم جیهانە ڕووەو نەمانە.\n٣٢ جا دەمەوێ ئێوە بێ خەم بن. ئەوەی ژنی نەهێناوە بایەخ بە کاروباری پەروەردگار دەدات، چۆن پەروەردگار ڕازی بکات. ٣٣ بەڵام هاوسەردار بایەخ بە کاروباری جیهان دەدات، چۆن ژنەکەی ڕازی بکات؟ ٣٤ ئەو کابرایە دڵی بەشکراوە. ژنی بێ مێرد و پاکیزە گرنگی بە کاروباری پەروەردگار دەدەن، چۆن دەتوانێت جەستە و ڕۆحی خۆی بۆ یەزدان تەرخان بکات. بەڵام شووکردوو بایەخ بە کاروباری جیهان دەدات، چۆن مێرد ڕازی بکات. ٣٥ ئەمە بۆ چاکەتان دەڵێم، نەک تووشی کۆتێکتان بکەم، بەڵکو بۆ ڕێز و تەرخانکراوییە بۆ مەسیحی خاوەن شکۆ، بێ پەشێوی.\n٣٦ بەڵام ئەگەر کەسێک نیگەرانە لەوەی کە بە شێوەیەکی شیاو لەگەڵ دەستگیرانە پاکیزەکەی هەڵسوکەوت ناکات، ئەگەر حەز و ئارەزووی زۆر بوو و پێویست بوو هاوسەرگیری بکەن، چی حەز لێیە با ئەوە بکات، با هاوسەرگیری بکەن، گوناهی نەکردووە. ٣٧ بەڵام ئەوەی لە دڵەوە بڕیاری دابێت و ناچار نەبێت، بەڵکو بەسەر خواستی خۆیدا زاڵ بێت، ئەو بڕیارەش کە لە دڵەوە داویەتی کە دەستگیرانە پاکیزەکەی نەگوازێتەوە، ئەوا چاک دەکات. ٣٨ کەواتە، ئەوەی پاکیزەکەی بە مێرد دەدات، چاک دەکات، ئەوەش کە بە مێرد نادات، چاکتر دەکات.\n٣٩ ژن ئەوەندە بە مێردەوە دەبەسترێتەوە هەتا مێردەکەی زیندووە. بەڵام ئەگەر مێردەکەی مرد، ئەوا ئازادە شوو بە هەر پیاوێک بکات کە دەیەوێت، بە مەرجێک باوەڕی بە مەسیحی خاوەن شکۆ هەبێت. ٤٠ بەڵام بە بۆچوونی من، بەختەوەرترە ئەگەر ئاوا بمێنێتەوە، وا بزانم منیش ڕۆحی خودام هەیە.


چارڵز داروین - ویکیپیدیا، ئینسایکڵۆپیدیای ئازاد\n(ڕەوانەکراوە لە چارڵس داروینەوە)\nداروین لە ساڵی ١٨٨١ز\n١٢ی شوباتی ١٨٠٩.\nشریوزبوری، شرۆپشایەر، شانشینی یەکگرتوو\n١٩ی نیسانی ١٨٨٢. (٧٣ ساڵ)\nداون هاوس، دۆون، کەنت، شانشینی یەکگرتوو\nکۆمەڵگای زەویناسی لەندەن\nجۆن ستیڤنس هێنسلۆ، ئادام سێدویک\nئەلیکساندەر ڤۆن هومبۆڵد\nمەدالیای ڕۆیاڵ (١٨٥٣)\nمدالیای ولاستۆن (١٨٥٩)\nمەدالیای کۆپلی (١٨٦٤)\nئێمما داروین (هاوسەر) (١٨٣٩-١٨٩٦)\nچارڵز ڕابێرت داروین (لەدایکبوون: ١٢ فێبریە ١٨٠٩ - مردن: ١٩ ئەپریل ١٨٨٢) بڕوادار بە فەلسەفەی سروشت؛ خەڵکی ئینگلیز، ئەو کەسایەتیە بوو وا ئەو بەڵگانەیە خستە بەر دەست کەوا ئەسلمێنێت ھەموو جۆرەکانی ژیان لە پرۆسەیەکدا کە ناوی نا ھەڵبژاردنی سروشتی لە بنەیەکی ھاوبەش و لە درێژەی زەمەن‌دا پێگەیشتوون. لە ساڵانی ١٩٣٠دا کاتێ تێۆریای ھەڵبژاردنی سروشتی وەک ھۆی سەرەکی پرۆسەی پێگەیشتن خستە بەردەستی ھەموان، ئەو ڕاستیەی کە پێگەیشتن ڕووی داوە لە لایەن کۆمەڵەی زانایان و ھەروا جەماوەر پەسندکرا لە کاتی ژیانی خۆیدا و ئێستاش ھەر ئەوە بنەمای تێئۆریای نوێی پێگەیشتنە. لە نمای ڕوونترەوە، دۆزینەوەکەی داروین، یەک‌خستنی تئۆریاکانی زانستی ژیان و خستنە بەرچاوی وەسفی ھۆدار بۆ جۆربەجۆری ژیان بوو.\nداروین خوێندنی پزیشکی لە زانکۆی ئدینبوورگ Edinburgh University جێ دەھێڵی بۆ بەداچوونی خوێندن سەبارەت بە گیان‌لەبەرە بێ ئێسکەکانی ژێر دەریا و دواتر یارمەتی زانکۆی کەمبریج ھانی دەدات بۆ خوێندنی لە بواری زانستی سروشت‌دا. ئەو سەفەرە ٥ساڵە دەریاییەی وای لێ‌دەکا وەک زەوی‌ناسێکی بە‌توانا ڕوانگەکانی و تیئۆریاکانی پاڵپشتی لە تیئۆریای یەک‌گرتوویی uniformitarian چارڵز لیل Charles Lyell دەکرد و ھەروا بڵاو کردنەوەی گۆڤاری سەفەرەکەی ناسراوی کرد. بە دیتنی بڵاوبوونەوەی جوگرافیایی ژیانی ئاژەڵان و کۆکردنەوەی فوسیل لە سەفەرەکەیدا سەڕی سووڕ دەمێنێ و بە دواداچوونی گۆڕانی چەشنەکان دەکات و ئەوە تیئۆریای ھەڵبژاردنی سروشتی خستە مێشکیەوە لە ساڵی ١٨٣٨دا. ئەگەرچی زۆر سەبارەت بە تیئۆریاکەی دەگەڵ چەندین زانای بواری سروشت وتووێژی بوو ، بەڵام پێویستی بە لێکۆڵەنەوی زیاتر بوو و کارە زەوی‌ناسیەکانی پێشەنگی بوو. لە ١٨٥٨دا کاتێ ئالفرێد ڕاسێڵ والاس Alfred Russel Wallace لە وتارێکدا تئۆریای یەکسانی وەک ڕای خۆی، بە خێرایی ھەردوو تیئۆریاکەیان بڵاو کردەوە.\nکتێبەکەی لە ساڵی ١٨٥٩ لەسەر سەرچاوەی چەشنەکان دامەزرێنەر باسی تەکامۆڵی نەژادی بوو بە پێداچوونەوەیەک وەک لێکدانەوەیەکی زانستی سەرکەوتوو سەبارەت بە جیاوازی لە سروشت‌دا. ھەروا لێکدانەوەی پێگەیشتنی ئینسانی کرد لە ھەلبژاردن لە سێکس‌دا لە نەژادی بنیام و ھەڵبژاردن سەبارەت بە سێکس و بە شوێن ئەودا بەیانی ھەستۆکە لە ئینسان و ئاژەڵ. لێکۆڵینەوەکانی سەبارەت بە گیاکان لە زنجیرە کتێبێک‌دا بڵاوکرایەوە و لە دوایین کتێبەکەی باسی گرم‌بوونی زەوی و کاریگەریەکی لە سەر خۆڵ کرد. تاكو ئێستاش مشتومرهه‌يه له‌باره‌ى تيۆريه‌كه‌ى\nوەرگیراو لە «https://ckb.wikipedia.org/w/index.php?title=چارڵز_داروین&oldid=547479»\nئەم پەڕەیە دواجار لە ٢٣:٠٧ی ٢٧ی تشرینی یەکەمی ٢٠١٧ نوێ کراوەتەوە.


پێشانگایەکی تایبەت لە ٤٣ وێنەی عەباس کیاڕۆستەمی، فیلمنامەنووس، دەرهێنەر، وەبەرهێنەر و وێنەگری بەناوبانگی ئێران 22ی بەفرانبار لە گەلەری "جێرمۆدەڕنە"ی ئەنقەرە، پایتەختی تورکیا بەڕێوەچوو.\nکیاڕۆستەمی لە سەرەتای کردنەوەی ئەم پێشانگایەدا بە هەواڵنێرەکانی وت: لە ڕاستیدا هەر وێنەیه‌ک خۆی فیلمێکی بێ دەنگە. تەنیا یەک وێنە دەتوانێت ببێتە هۆی دروستکردنی فیلمێک.\nهەروەها وتی: بۆ ڕوون بوونەوەی بایەخەکان و مانەوەی فیلمێکی ڕاستەقینە دەبێت لانی کەم ٣٠ ساڵ لە دروستبوونی تێپەڕبێت، بەڵام هونەری وێنەکێشان بە پێچەوانەی فیلم پێویستی بە سەرمایەداری نییە و سەربەخۆیە.\nکیاڕۆستەمی وتی: ئەو وێنانەی بە مۆبایل دەگیرێن نابێت جدی بگیرێن چونکە هونەری وێنەکێشان ئامێر نییە، بەڵکوو ئەوە فەلسەفە و خوێنەواری و جوانیناسی وێنەگرەکەیە کە هونەری وێنەکێشان دەخوڵقێنێت و وێنەگری ئاژانسەکان یەکێکە لە جدی‌ترین جۆرەکانی هونەری وێنەگرتن.\nکیاڕۆستەمی ئاماژەی دا کە وێنە دەبێت هەمیشەیی بێت و وتی: بۆ نموونە وێنەی ئایلانی کوردی، هەمیشەیی‌ترین وێنەی ساڵی پێشوو بوو. تەنیا یەک وێنە دەتوانێت گوزارشت لە جیهانێکی شاراوە بکات و ئەو وێنەش دۆخی نالەباری پەنابەرەکانی بۆ جیهان هەڵدایەوە.\nپێشانگاکەی عەباس کیاڕۆستەمی تاکوو ١٠ی ئەپڕیل لە گەلەری "جێرمۆدڕنە" درێژەی دەبێت.\nشایانی باسه که عه‌باس کیاڕۆسته‌می به‌ناوبانگترین سینه‌ماکاری ئێرانییه که به ده‌یان خه‌ڵاتی جیهانی به‌ده‌ستهێناوه و به‌همه‌ن قوبادی له سه‌ره‌تای کاری خۆیدا ده‌ست‌یاری کیاڕۆسته‌می بووه و به قوتابی ئه‌م ده‌رهێنه‌ره به‌ناوبانگه دێته ئه‌ژمار.


Hiwa 17/12/2018 - 09:04 بڵاوکراوەتەوە لە هەواڵ/هەمەڕەنگ\nزاناكانی بەرێوبەرایەتی فڕین و واڵایی ئەمریكا (ناسا) ڕایانگەیاند، سەتەلایتی (ڤۆیجەر2) كە لە ساڵی (1977) دا بۆ ئاسمان نێردرا بۆ ئەركێك بۆ ماوەی (5) ساڵ، بوو بە دووەم سەتەلایتی دەستكردی مرۆڤ دەچێتە نێوان ئەستێرەكان و بەردەوام دەبێت لە گەشتەكەی لەدووری ملیارەها كیلۆمەتر لەزەوییەوە.\nناسا لە بڵاوكراوەیەكیدا ووتی، ئامارو داتاكانی كۆیان كردۆتەوە، لەڕێگەی ئامێرەكانی (ڤۆیجەر2) ەوە دەردەخات لە ڕۆژی (5/11) ی ڕابردوودا لەبەشی دەرەوەی بەرگی خۆر تێپەڕیوە، ئەوەی بریتیە لە قەڵغانێكی پارێزگاری، لە وردیلەو هێڵی مەگناتیكی بەدەوری خۆردا هەیە.\nئەو جێگەیەی سەتەلایتەكە لێوەی تێپەڕیوە لە گەشتەكەیدا دوای بڕینی زیاتر لە (18) ملیار كیلۆمەتر دوور لە زەوییەوە، ناوچەیەكە لەوێ شەپۆڵە گەرماكانی خۆر بەر مادەكانی لەنێوان ئەستێرەكانی واڵاییدا هەیە دەكەون.\n(ئا ستۆن) زانای بەشدار لە پرۆژەی ڤۆیجەر، لە پەیمانگەی كالیفۆرنیا بۆ تەكنیكی (كالتك) بە ڕۆژنامەوانانی ڕاگایەند، لەم سەروەختەدا خۆر لە گەشتی (ڤۆیجەر2) دا گرنگە كە (41) ساڵ لەمەوبەر دەستی پێكرد بۆ پشكنینی ئەستێرەكان و بەرگی خۆرو لەئێستادا دەچێتە نێوان ئەستێرەكانەوە.\nسەتەلایتی (ڤۆیجەر2) لە ساڵی (1977) دا (16) ڕۆژ بەر لەسەتەلایتی (ڤۆیجەر1) بۆ ئاسمان هەڵدرا، بڕیاربوو هەردوو ئەركیان بۆ (5) ساڵ بێت، بۆ توێژینەوە لەسەر هەردوو هەسارەی (كەیوان – ساتۆرن) و ( بیرجس – جووپیتێر).\nبەڵام دوای كۆتایی ئەركەكەیان ڕێگەیان پێدرا هەردوو سەتەلایەكە توێژینەوە لەسەر هەسارەی (نیپتۆن) و (ئۆرانۆس) بكەن، دوو گەورە هەسارەی كۆمەڵەی خۆر.\nهەدوو سەتەلایتەكە ڕیكۆردەری دەنگ لەخۆ دەگرن لەسەر قەوانێكی مس زاخاو بەئاڵتوون، وێنەو دەنگی پیشوازیكردنی بەچەند زمانێكی زەوی لەسەر تۆمار كراوە، بەئامانجی پەیوەندی كردن لەئەگەری بوونی بوونەوەرەكانی ئاسمان ئەگەر لەئاسماندا هاتوو بە سەتەلایتەكان گەشتن.


چۆن کێشەیەکی وەک ئەردۆغان چارەسەر بکەین؟ - ئاوێنه\nزو یان درەنگ رۆژی لێپرسینەوە دێت\nچۆن کێشەیەکی وەک ئەردۆغان چارەسەر بکەین؟\nماڵپەڕی ئەمەریکیی فۆرن پۆلیسی foreignpolicy.com وتارێکی دورو درێژی جۆن هانای بڵاوکردوەتەوە دەربارەی ئەردۆغان‌و سەرکەشییە لەبن نەهاتوەکانی. لەلایەک ئارەزوی ئەو سوڵتانە نوێیە بۆ بونی بەحاکمی ڕەهاو لەلایەکی دیکەوە شەڕی لەگەڵ کوردی وڵاتەکەی‌و دژایەتییکردنی کوردەکانی باکوری سوریا. ئەوەی لێرەدە دەیخوێننەوە پوختەیەکی ئەو وتارەیە.\nوەرگێڕانی لەئینگلیزییەوە: رێنوار نەجم\nئێمە کێشەیەکمان هەیە، کێشەیەکی جدیی. بەهێواشی، تورکیا بەرەو هەڵدێرێک دەڕوات کە ئەوستەمە خۆی لێ لادات. حوکمی زۆرداریی، تیرۆریزم، جەنگی سڤیل. سیناریۆی وەک “دەوڵەتی شکستخواردو” و “دابەشبونی ناچاریی” لەئاسۆوە دیارن. رەنگە ئەو رۆژە نزیک بێت کە داڕێژەرانی سیاسەتی ئەمەریکا ناچاربن وەڵامی ئەو پرسیارە بدەنەوە: چی دەکەیت کاتێک هاوپەیمانێکی ناتۆ بەشێوەیەکی مەترسیدار بەد دەبێت؟\nدەسەڵاتی تاکڕەویی تورکیا بۆ یەک کەس، پێدەچێت گەیشتبێتە قۆناغێک گەڕاندنەوەی نەبێت. پێنج هەفتە بەر لەئێستا، رەجەب تەیب ئەردۆغان فەرمانی کرد ئەحمەد داودئۆغڵۆ دەستلەکاربکێشێتەوە، ئەویش تەنها دوای شەش مانگ لە رابەرایەتی کردنی پارتی دادو گەشەپێدان کرد بۆ سەرکەوتن لەهەڵبژاردنە پەرلەمانیەکەی تورکیادا.\nکەواتە هەڵەی داودئۆغڵۆ لەکوێدایە؟ چ تاوانێکی ئەنجام داوە کە ببێتە بیانووی دورخستنەوەو زەبونکردنی؟ هیچ! وادەردەکەوێت تەنها تاوانی ئەوەیە کە بەرادەیەکی کەم ملکەچی ئەردۆغان بوە. وەک دەوترێت ئەو تەنها 90%ی ئەجێندای ئەردۆغانی جێبەجێکردوە، کە ئەمەش بۆ سەرۆک بەس نییە! سوڵتانە نوێیەکە تەنها 100% قبوڵدەکات.\nئەوەی زیاتر لە هەمو شتێک ئەردۆغانی لەداودئۆغڵۆدا دوڕدۆنگ دەکرد ئەوەبوو، سەرۆک وەزیران حەماسەتێکی زۆری نەبوو بۆ بەجێگەیاندنی ئارەزووەکەی ئەردۆغان بۆ سەرۆکایەتیی‌و، گۆڕینی دەستوری تورکیا لەپەرلەمانییەوە بۆ سیستمی سەرۆکایەتی، یاخود دروستتر: سەرۆکایەتییەکی ئیمپراتۆریی!\nئەردۆغان فەرمانی بە پارتەکەی کرد کە کەسێکی دیکە دابنێن بۆ شوێنی داودئۆغڵۆ بۆ بەڕێوەبردنی ئەو پارتەی کە نزیکەی 15 ساڵە حاکمی تورکیایە. رەنگە وا بزانن بڕیاری دەستنیشانکردنی کەسێک بۆ ئەو پۆستە، گفتوگۆو دیبەیتێکی زۆری لەسەر کرابێت، یاخود تەنانەت کێبەرکێ لەنێوان ئەو سیاسەتمەدارانەدا هەبوبێت کە خاوەنی روئیای تایبەت بە خۆیانن بۆ ئایندەی تورکیا.\nئێوە هەڵەن! ئەردۆغان لەکۆشکە هەزار ژورەکەیەوە بڕیاری دا کە بنعەلی یەڵدرم شوێنی داودئۆغڵۆ بگرێتەوەو ببێتە سەرۆکی ئاکەپەو سەرۆک وەزیرانی نوێی تورکیا. یەڵدرم ماوەی چەند دەیەیەکە بەشێکە لەو بازنە ناوەکییەی ئەردۆغان کە وەفایەکی رەهایان بۆ جێبەجێکردنی فەرمانەکانی هەیە. بەهۆی دیسپلینی حزبایەتییشەوە، هەمو ئەندامانی ئاکەپە، لەگەڵ وتنەوەی مارشی ستایش‌و گوێرایەڵی بۆ “سەرۆکە مەزنەکەیان”، بەتێکڕا کاندیدە هەڵبژێراوەکەیان قبوڵکردو دەنگیان پێدا!\nیەڵدرمیش بەڕونی ئەوەی راگەیاند کە گوێرایەڵی ویستی “جەنابی سەرۆک” دەبێت بۆ دەسەڵات، “ئێمە بەڵێن دەدەین کە ویستی تۆ ویستی ئێمەیە، دۆزی تۆ دۆزی ئێمەیە، رێگای تۆ رێگای ئێمەیە”. ئەو سەرۆک وەزیرانە نوێیە بەبێ هیچ دودڵییەک ئەولەوییەتی خۆی دیاریی کردو وتی “گرنگترین ئەرکی ئێمە لەئەمڕۆدا بەیاساییکردنی ئەوەیە کە لەئەمری واقعدا هەیە. ئەویش بەگۆڕینی دەستور. دەستوری، نوێ سیستمێکی سەرۆکایەتی جێبەجێکار دەبێت”.\nیەڵدرم ئەوەیشی دوپاتکردوەتەوە کە بەبێ دودڵی پلانەکانی دیکەی ئەردۆغانیش جێبەجێ دەکات، وەک جەنگی بەرفراوانی تورکیا دژی پارتی کرێکارانی کوردستان کە ماوەی 10 مانگە دەستی پێکردوەتەوە، بەڵام جیاواز لەرابردو، ئەمجارە چەقی شەڕ لەبڕی شاخەکان، شوێنە مەدەنییەکانی گرتوەتەوە.\nپاش ئەوەی دەرکەوت هاندانی هەستی ناسیۆنالیستی دژی کورد بۆ تەماحەکەی ئەردۆغان زیاتر گونجاوە وەک لەئاشتی، لەئێستادا بەڵێنەکەی 2013ی ئەردۆغان بۆ ئاگربەست لەگەڵ پەکەکە مردوە. بەڵام لەدوور مەودادا، دەشێت دەسکەوتە کورت مەوداکانی ئەردۆغان زۆر گران لەسەر تورکیا بکەوێت. مەسەلەکەش تەنها لە لەدەستدانی ژیانی هاوڵاتیان‌و ماڵ‌و موڵکیان نییە، بەڵکو لەوەدایە کە نەوەیەکی تەواوی کورد رۆژبەرۆژ بەرەو توندڕەوی دەڕۆن‌و دەگەنە ئەو بڕوایەی چیتر هیچ داهاتویەکیان نییە لەوەدا کە وەک بەشێک لەتورکیا بمێننەوە. رێگەدانی تورکیا بە کۆمەڵکوژیی کورد لەلایەن داعشەوە لە کۆبانی، هۆکارێکی گرنگ بو بۆ ئەوەی کوردەکان هەست بکەن لەتورکیادا بێگانەن.\nکێشەی ئەردۆغان بۆ ماوەی چەند ساڵێکە سەریهەڵداوە. چەند ساڵێکیشە کاربەدەستانی ئەمەریکا خۆیان لاداوە لەوەی مامەڵەی لەگەڵدا بکەن، وایان زانیوە کێشەکە ئەوەندە خراپ‌و جێگەی مەترسی نییە، یاخود خۆی چارەسەر دەبێت. هەمیشە خۆیان بەدوور گرتووە لەوەی بڕیاری قورس لەسەر هاوپەیمانە مێژوویەکەیان بدەن، کە گرنگترین ناوچەی جیۆ-ستراتیژی سەر زەوی بەدەستەوەیە. بەڵام کێشەی ئەردۆغان تا دێت خراپترو گەورەتر دەبێت‌و دەبێتە هۆی مەترسیدانان لەسەر بەرژەوەندییەکانی ئەمەریکا. زو یان درەنگ رۆژی لێپرسینەوە دێت. ئەمەریکا دەبێت لەئێستاوە ئامادەکاریی بۆ ئەو رۆژە بکات، بۆ کەمکردنەوەی زیانەکان.\nنووسراوە لە 2016-06-24 8:36 pm


زانکۆی سۆران - ڤیستیڤاڵێكی كولتووری بۆ ئایین و نه‌ته‌وه جیاوازه‌كان له زانكۆی سۆران\nڤیستیڤاڵێكی كولتووری بۆ ئایین و نه‌ته‌وه جیاوازه‌كان له زانكۆی سۆران\nبڵاوكراوەتەوە لە یەک شەممە, 16 نیسان 2017 21:55\nئه‌مڕۆ یه‌كشه‌ممه رێكه‌وتی ١٦/٤/٢٠١٧ به ئاماده‌بوونی به‌ڕێزان "د. مصلح مسته‌فا" سه‌رۆکی زانکۆی سۆران، یاریده‌ده‌رانی سه‌رۆکی زانکۆ، "پ. د. قه‌یس کاکل" ڕاگری فاکه‌ڵتی ئاداب و ژماره‌یه‌کی به‌رچاو که‌سایه‌تی و نوێنه‌ری ئایینه جیاوازه‌کان له ده‌ڤه‌ری سۆران و مامۆستا و قوتابییانی فاکه‌ڵتی ئاداب و ژماره‌یه‌ک میوانی ده‌ڤه‌ره‌كه، به‌شی زمانی عه‌ره‌بی فاكه‌ڵتی ئاداب، فیستیڤاڵێکی به‌ناونیشانی "به‌یه‌که‌وه ژیان له‌پێناو کوردستانێکی سه‌ربه‌خۆ" به‌ڕێوه‌برد.\nله سه‌ره‌تای فیستیڤاڵه‌که‌دا، وتاری ڕێکخه‌ری فیستیڤاڵ له‌لایه‌ن به‌ڕێز "د. جوان عبدالقادر" سه‌رۆكی به‌شی زمانی عه‌ره‌بی خوێندرایه‌وه. دواتر وتاری ڕاگری فاکه‌ڵتی ئاداب له‌لایه‌ن به‌ڕێز "پ. د. قه‌یس کاکل" خوێندرایه‌وه.\nهه‌ر له فیستیڤاڵه‌که‌دا پانێڵێکی تایبه‌ت به به‌شداری به‌ڕێزان "کاک ئیڤان" نوێنه‌ری مه‌سیحییه‌کان، "کاک لوقمان" نوێنه‌ری ئێزیدییه‌کان و "د. عبدالله بیرم" نوێنه‌ری نه‌ته‌وه‌ی عه‌ره‌ب، به‌ڕێوه‌چوو.\nدواتر له درێژه‌ی چالاكییه‌كانی فیستیڤاڵه‌كه‌دا، چه‌ندین كاری هونه‌ری و كه‌له‌پووری، پێشكه‌ش به ئاماده‌بووان كران و خه‌ڵاتی رێزلێنان به‌خشرایه منداڵانی شه‌هیده سه‌ربه‌رزه‌کانی کوردستان، که له فاکه‌ڵتیی ئاداب قوتابین.\nوتاری به‌ڕێز ڕاگری فاکه‌ڵتیی ئاداب له فیستیڤاڵی به‌یه‌که‌وه ژیان بۆ سه‌ربه‌خۆیی کوردستان :


خێزانی پسپۆڕانی بەناوبانگی تەكنەلۆجیا گیرۆدەی تەكنەلۆجیا نین\nلەم سەردەمەدا كە گیرۆدە بوون بە تەكنەلۆجیا ڕۆژ لە دوای ڕۆژ زیاد ئەكات، دایك و باوكەكان كەمتر ئەتوانن كات و چۆنیەتی بەكارهێنانی ئەم دەسكردە زەبەلاحەی مرۆڤ بۆ مناڵەكانیان سنووردار بكەنەوە. بەڵام هەندێك لە بەڕێوەبەرانی بەرچاوی تەكنەلۆجیای جیهانی یاسا و ڕێسای تایبەتیان بۆ بەكارهێنانی ئەم ئامرازانە لە لایەن خێزانەكانیانەوە هێناوەتە ئاراوە و لە درێژەدا ئاماژە بە هەندێكیان ئەكەین.\n１-بیل گەیتس-دامەزرێنەری مایكرۆسۆفت\nگەیتس و مێلیندای هاوسەری، تا تەمەنی ١٤ ساڵی ئیزنیان نەداوە مناڵەكانیان مۆبایلیان هەبێت. تەنانەت ئەو كاتەی مناڵەكانیان بوون بە خاوەنی مۆبایل، بەشێوەیەكی سنووردار كەڵیكیان لێ وەرئەگرت. گەیتس هەوڵی داوە ئەم ئامرازانە تەنها ئامراز بن و نەبن بە ئامانج و سەرجەم ژیانی مناڵەكانی داگیر بكات.\n２-ستیو جابز-دامەزرێنەری كۆمپانیای ئاپڵ\nبەوتەی نووسەری ژیاننامەی جابز، ئەم بەڕێوەبەرە كۆچكردووە حەزی لەوە بوو كە نانی ئێوارە لەگەڵ خێزانەكەیدا بخوات و لەگەڵ مناڵ و هاوسەرەكەی تەنها باسی مێژوو و بابەتی لەم چەشنەوە بكات. دەشڵێ لە ماڵی جابز هەرگیز هیچ كەس بە بەردەوامی كۆمپیتەر و مۆبایلی بەكار نەدەهێنا.\n３-ئیڤان شپیگێڵ- بەڕیوەبەری سناپ چات\nئیڤان و هاوسەرەكەی كە كاری مۆدێل دەكات، كاتی بەكارهێنانی مۆبایل و كۆمپیتەر بۆ مناڵەكەیان بەم شێوەیە دانابوو، یەك كاتژمێر و نیو لە هەفتەیەكدا سنووردار كردووە. شپیگێڵ سەردەمی مناڵی خۆی بەبێ سەیر كردنی تەلەفیزیۆن تێپەڕ كردووە و زیاتر سەرقاڵی خوێندنەوەی كتێب بووە. شپیگێڵ ئەڵێ چۆنایەتی بەكارهێنانی تەكنەلۆجیا گرینگە نەك چەندایەتی بەكارهێنان.


سیخوڕی - ویکیپیدیا، ئینسایکڵۆپیدیای ئازاد\nسیخوڕی، دوزمانی، بەزاخی، بەزاجی یان شووفاری (بە ئینگلیزی: Espionage) بریتییە لە کاری بەدەستھێنانی ھەواڵی پۆلێنبەندیکراو بەبێ ڕێگەدان و ئاگاداری خاوەنەکەی. یەکێک لە نموونە بەرچاو و کۆنەکانی تاوان دژی ئاسایشی نەتەوەیییە. سیخوڕی بەشێوەی باو تاوانێکی ڕێکخراو و لە ھەمان کاتدا فرەنەتەوەیییە لەبەر ئەوەیکە لەناوی زانیارییە ھەرەپێویستەکانی وڵاتێک لە ڕێگەی پێکھاتەیەکی ڕێکخراو و ھێزی مرۆیی، نەک ئامرازێ وەکوو ماھوارەی ھەواڵیی وڵاتەکان، دەکەوێتە بەر دەستی وڵات یان وڵاتانێکی تر.\nڕیچارد سۆرج سیخوڕێکی یەکێتیی سۆڤیەت (١٩٤٠)\nگاروو مافزانی ڕۆژاوایی لە پێناسەی سیخوڕیدا دەڵێت: سیخوڕی بریتییە لە کۆکردنەوە و خاوەنێتیدانی زانیارییەکان و ڕاھێنانەکانی بەڵگە بەکەڵکەکانی وڵاتێکی دەرەکی لە دژی ئاسایشی وڵاتێکی دەرەکی تر. سیخوڕی ڕەنگە لە توێژ و کۆمەڵەکانی بچووکتریش ڕوو بدات. وەکوو نموونە ڕەنگە ھەندێک کەس ھەواڵەکانی تایبەتی خەڵک بە پێی پاڵنەرانی جیاواز کۆ بکەنەوە. ھەروەھا ڕەنگە ھەندێ لە ماڵپەڕەکان یان نەرمەواڵەکان ھەواڵە تایبەتییەکانی خەڵک کۆ بکەنەوە.\nسیخوڕی وێنەیی و دەنگیدەستکاری\nلەگەڵ پێشکەوتنی تەکنۆلۆژیا و داھێنانی دووربینی وێنەگری، فیلمھەڵگرتنەوە و دووربینی چاودێری شێوازی سیخوڕی نوێیش لە لایەن ڕێکخراوە سەربە ئاسایشەکان داھێنرا. داھێنان لە بواری کەڵکوەرگرتن لە دەنگ و وێنە لە ڕێکخراوە سەربە ئاسایشەکان ڕۆژ لەدوای ڕۆژ پەرەئەستێنن. لە شێوازە باوەکانی سیخوڕی وێنەیی جێکردنەوەی جۆرەکانی دووربین لە شمەکەکانێک وەکوو : پێنووس، جێ سوئیچی، باڵشت، ترانسی کەرەسەی کارەبایی، تابڵۆ، ئاوێنە، کاتژمێر، جانتا، چاویلکە و بەشێوەی گشتی لە ھەر ئامرازێک کە بۆشایی شیاوی بۆ جێکردنەوەی بۆردی کارەبایی دووربینی چاودێری ھەیە.\nبەشداربووانی ویکیپیدیا، «جاسوسی»، ویکیپیدیای فارسی. سەردان لە ٣١ تشرینی یەکەمی ٢٠١٨.\nوەرگیراو لە «https://ckb.wikipedia.org/w/index.php?title=سیخوڕی&oldid=900482»\nدواجار لە ١٦:٥٨ی ٤ی شوباتی ٢٠٢٢ دەستکاری کراوە


لەماوەی یەك مانگدا لەبەشی سوتانی نەخۆشخانەی ئازادی كەركوك 20 حاڵەتی خۆسوتاندن تۆماركراوە - ئاوێنه\nلەماوەی یەك مانگدا لەبەشی سوتانی نەخۆشخانەی ئازادی كەركوك 20 حاڵەتی خۆسوتاندن تۆماركراوە\nتەنیا لەماوەی یەك مانگدا لەبەشی سوتانی نەخۆشخانەی ئازادی كەركوك 20 حاڵەتی خۆسوتاندن تۆماركراوە زۆرینەیان لە رەگەزی مێ بوون، هۆكاری سەرەكی روداوەكانیش بۆ كێشە كۆمەڵایەتی و داراییەكان دەگەڕێندرێنەوە.\nئاوێنە: بەپێی ئاماری رێكخراوەكان و لایەنی پەیوەندیدار، حاڵەتەكانی خۆكوشتن و خۆسوتاندن لە هەڵكشاندایە، جگە لە رووداوەكانی كوشتن و دۆزینەوەی تەرمی نەناسراو.\nسرود ئەحمەد بەرێوەبەری ئۆفیسی كەركوكی كۆمەڵەی ئەمەلی عێراقی رایگەیاند ”تەنیا لەمانگی ئابی ئەمساڵدا لە بەشی سوتانی نەخۆشخانەی ئازادی شاری كەركوك 20 حاڵەتی خۆسوتاندن تۆماركراوە، ئەوەش بەهۆی كێشەی كۆمەڵایەتی و داراییەوە بووە”.\nزۆرینەی ئەو قوربانییانە، لە رەگەزی مێیە‌و تەمەنیان لە نێوان (20 – 14) ساڵیدایە، وەكو سرود دەڵێت، كاتی واهەبووە لەچەند كاتژمێرێكدا سێ ئافرەت گیانی لەدەستداوە‌و لەهەمان كاتدا سێ ئافرەتی دیكە داخڵی بەشی سوتاندن كراون.\nبەبڕوای ئەو، ئەگەر روداوەكانی كوشتن بە فیشەك و هۆكارەكانی تر هەژماربكرێت، رێژەكە زۆر زیاتر دەبێت.\nئەو چاڵاكوانەی مافەكانی ژنان نموونەی ئەوەی هێنایەوە لەچەند رۆژی ڕابردوودا باوكێك كوڕەكەی بینیووە لە هۆڵێكی یاری بلیارد، دوای گەڕانەوە بۆ ماڵەوە زلەی لێداوە‌و بەهۆیەوە كوڕەكە خۆی كوشتووە.\nسرود لە پاڵ هۆكارەكانی تری ئەو رووداوانە، پێیوایە هەندێك جار باوكان و دایكەكانیش تاوانبارن بە پلەی یەك.\nناجێگری دۆخی ئابووری، داب و نەریت، هەوڵدان بۆ هێنانەوەی ژنی دووەم و بەزۆر بەشوودان، بەهۆكارە دیارەكانی توندوتیژی دژی ژنان دادەنرێن لە كەركوك.\nسەرچاوەیەكی ئاگادار لە دادگای كەركوك بە كەركوك ناوی وتوە، رۆژانە دوو بۆ سێ رووداوی خۆكوشتن دەگاتە دادگا، چ لە ڕووی كۆمەڵایەتیەوە بێت یان هۆكاری ئابوری.\nدایكان و باوكان تاوانباری یەكەم، بۆ نموونە كچەكەی یاخود كوڕەكەی تەمەنی بچووكە‌و لە دادگا گرێبەستی هاوسەرگیری بۆ ناكرێت بۆیە لای مەلا كارەكە دەكات تەنیا بۆ ئەوەی بگەن بەیەك، بەڵام دوای چەند مانگێگ دەبێتە كێشەیان و جیادەبنەوە، زۆرجار روداوی خۆكوشتنی لێدەكەوێتەوە.\nبە وتەی سەرچاوەكەی دادگا هۆكارێكی تری باوی رووداوەكان كێشەی داراییە، بۆ ئەوەش نمونەی گەنجێكی تەمەن 22 ساڵی هێنایەوە كاتێك بە بەهای (20) دەفتەر دۆلار قەرز ئۆتۆمبێلی لە پێشانگاكان كڕیووە بە قیست و بە پارەی كاش هەرزانتر فرۆشتویەتی، بەڵام قەرزەكەی بۆ نەدراوەتەوە‌و خۆی كوشتووە.


رێگاي ئێوه ئابوري » ناڕەزایەتی توندی سەرۆک وەزیرانی ئێراق لەدژی هێڕشەکانی سوپای تورکیا\nوتەبێژی دەوڵەتی ئێراق وتی کە بەغدا دوو نامەی نارەزایەتی توندی بۆ تورکیا نووسیوە لەبارەی هێرشەکانی کە تێیدا باس لەوە کراوە کە ناکرێت دەستدرێژی بۆ سەر خاک ئێراق بکات و دەبێت سەروەری ئەم وڵاتە بپارێزێت.\nئەحمەد تەلال وتەبێژی سەرۆک وەزیرانی ئێراق رایگەیاند: هێزەکانی تورکیا ماوەیەکە دەستیان بە دەستدرێژی و داگیرکردنی خاکی ئێراق کردووە. ئێمە ئەم کردەوە ئیدانە دەکەین کە زیان بە پەیوەندیە دێرینەکانی نێوانمان دەگەینێت و خوازیاری راگرتنی دەستبەجێی ئەم هێرشانەین کە زیان بە ئاشتی ناوچەکە دەگەینێت و جیا لەوەش دەستدرێژی بۆ سەر ماڵ و حاڵی هاوڵاتیان.\nئەم بەرپرسە ئێراقییە لەدرێژەدا وتی: دەوڵەتی ئێراق نامەیەکی توندی رادەستی باڵوێزی تورکیا لە بەغدا کردووە کە تێیدا جەخت کراوەتەوە بۆ سەقامگیر بوونی مافی خۆی بەهۆی ئەم هێرشانەوە خوازیاری راگرتنی دەبێت لەپێناو بەیانییە نێودەوڵەتییەکاندا.\nوتەبێژی سەرۆک وەزیرانی ئێراق، تورکیای بەرپرسیاری مافی و ئاکاری زیانە گیانی و داراییەکانی ئێراق ناساند و وتی: ئەم هێرشانە پێشلکردنی سەروەری خاکی ئێراق و سەقامگیری و ئاسایشی نەتەوەیی ئێراقە. بۆیە کۆمەڵگای نێودەوڵەتی دەبوا لەم پێناوەدا هەنگاو بهاوێژێت بۆ سەقامگیربوونی ئاشتی و ئارامی لەناوچەکە و پشتیوانی لە مافی دەسەڵات ئیراق و پاراستنی گیان خەڵک.\nتورکیا لە 14 مانگی رابردووەوە هێرشی بەربڵاوی بە نێوە چەنگی داڵ و لە 17 هەر ئەو مانگەوە چەنگی پڵنگی لە باکووری ئێڕاق دەست پێکرد بە ئامانجی لەناوبردنی پەکەکە کە بۆتە هۆی نارەزایەتی دەربڕینی دەوڵەتی ئێڕاق و بەرپرسەکان بەڵام ئەنکەرە گوێ نادات و هەر درێژە بە ئۆپرسیۆنەکانی دەدات.\nبرچسب ها : ئەحمەد تەلال , باکووری ئێراق , پەکەکە , پێشلکاری , تورکیا


بۆچی ترەمپ پەلەیەتی لەجێهێشتنی کوردەکانی سوریا؟ - ئاگاپرێس | Aga Press\nدوو شه‌ممه 7 كانونی دووه‌م 2019\nبۆچی ترەمپ پەلەیەتی لەجێهێشتنی کوردەکانی سوریا؟\nبەروار : 07 كانونی دووه‌م 2019\nئاشکرایە کە هەرلەسەرەتاوە مانەوەی ئەمریکا لەکوردستانی سوریا بۆ ئەوەبووکە ڕوسیا بەتەنیا لە سوریا نەبێ و ئێران بەئارەزووی خۆی تراتێنی تێدا نەکات ، باشترین بژاردەش بۆ واشنتن ئەوەبوو کە ڕێبکەوێت لەگەڵ کوردەکان بۆ ئەوەی ببنە هێزی سه رەکی پیادە لەجەنگی دژ بە داعشداو دواتریش بنکەی سەربازی خۆی بهێڵێتەوە بۆ ڕێگری لە هێنانی چەک و تەقەمەنی بەناو عێراقدا بۆ سوریا و بۆحیزبولڵای لوبنان .\nئەمە و ترامپ لە پڕ ، بەشێوەیەکی چاوەڕواننەکراو ، هەڵوێستی خۆی لە ١٨٠پلە گۆری و رایگەیاندکە\n: – داعشی لە ناو برد و ئیتر لە سوریا هێزی سەربازی ئەمریکا نامێنێ ، دەکشێتەوە !\nترامپ لە هەموو کەس باشتر دەزانێ کە ئەم ڕاگەیاندنە درۆیەکی گەورەبوو کردی . داعش لە ناونەبراوەو لە سوریا و لە عێراق و لە چەندین وڵاتیتر هێشتا هێزی هەیەو جێگەی مەترسیە . جگە لەمەش ، باشدەزانێ کە بوونی سەربازی ئەمریکا لەگەڵ کوردی سوریا تەنها بۆ لەناوبردنی داعش نەبووە ، بەڵکو ئامانجی دیکەشی لە پشتەوەیە . کەواتە سەرۆکی ئەمریکا ترامپ بۆچی ئەم بڕیارەیدا کە سوریا بەجێبێڵێ ؟ چ نهێنیەک لە پشتی ئەم بڕیارەوەیە کە تەنها ترس و ناڕەزایی کوردەکانی سوریا و هەموولایەکی بەرپانەکرد ، بەڵکو وەزیری بەرگری ئەمریکایش ماتیس دەستی لە کار کێشایەوە ، کۆمەڵێ لە کەسایەتی ناسراوی کۆنگرێسی ئەمریکی ناڕەزایی توندی خۆیان دەربڕی ، وەزیری بەرگری نزیکترین دەوڵەتی ئەوروپی – بەریتانی – بە ئەمریکا یەکەم کەس بوو ڕخنەی لە ترەمپ گرت . بەگشتی ئەوروپا ناڕازی بوو .\nلێرەدا ئەوپرسیارە قوتدەبێتەوە : بۆچی ترامپ ئەمەی کرد ؟ نهێنیەک لەپشتی ئەم پرسەوەیە ؟\nهێندێ لە ناوەندە سیاسیەکان وەهای بۆ دەچن کە ترامپ کاتی خۆی قەومانوویەتی لەگەڵ پۆتین ، خیانەتی لە وڵاتەکەی خۆی کردووە و لەگەڵ پۆتین ڕێک کەوتووە کە یارمەتی بدات بۆ ئەوەی ببێتەسەرۆکی ئەمریکا. ئەوناوەندە سیاسیانە پێیان وایە کە پۆتین هەڕەشەی لەترامپ کردووە: ئەگەر سوریا بەجێ نەهێڵت من ئەو نهێنێ ئاشکرا دەکەم کە لە نێوانماندایە و خۆت ئەزانیت ئەنجامەکەی چ دەبێت؟\nترامپ خۆی نیوە شێتە و ئەم هەڕەشەیەش شێتتریشی کردووە . وەکو ئەوە وایە کە گوێزانی قوتداوە، نە بە تەواوی بۆی قووتدەدرێ و نە دەتوانێ تفی بکاتەوە . ئەم هەڵوێستە ئەو ڕاستیە بۆ هەموو جیهان دەردەخات کە ترامپ درۆدەکات کاتێ دەڵێ :\n– بەرژەوەندی ئەمریکا لە سەروو هەموو شتێکەوەیە .\nلێرەدا ئاشکرایە کە بەرژەوەندی شەخسی ترامپ ، نەک بەرژەوەندی ئەمریکا ، لە سەرووی هەموو شتێکەوەیە . بەڵگەش بۆ ئەمە ڕوونە : ترامپ دەزانێ کە نە داعش لە ناوبراوەو نە ئێران لە سوریا دەرکراوەو نە ڕوسیا سوریای جێهێشتووە . کەچی وەها بە ئاسانی بڕیاری کشانەوەش لە سوریا دەدات ! ترامپ هەتا پێویستی بە کوردەکان بوو کردنی بە ( کەوا سووری بەر لەشکر)و هەزاران شهیدو کەمئەندامیان پێشکەش کردو ئیستەش ، کە ئیتر بڕیاری کشانەوە دەدات ، دەیانخاتە ژێر( ڕەحمەتی ) دڕندەیەکی تینو بە خوێنی کورد لە هەر گۆشەیەکی جیهاندا هەبن ، دەبێ میللەتی کورد دەرزێکی تاڵ لە پێوەندی خۆی لەگەڵ ترامپ و کەسانی وەکو ترامپ وەرگرێ و هەموو هێلکەکانی خۆی نەخاتە سەبەتەی هاوپەیمانی لەم چەشنە.\nئێمە ناتوانین لۆمەی کوردی سوریا بکەین لەسەر ئەم وەزعەی تێیکەوتوون ، چوونکە هەر لە نووکەوە هیچ مافێکی نەتەوەیی و دیموکراسیان نەبوە . بۆ یەکەم جارە لە هەموو مێژووی خۆیاندا کە ئەم دەسکەوتە دیموکراتیەی ئیستەیان بە خۆوە ببینن . بەڵام دەبێ لۆمەی تووندی حوکمڕانانی ئەم هەرێمە بکەین لەسەر ئەوە کە ، ئەگەر چی زۆریشیان پێناکرێ ، هیچ هەڵوێستێکیان وەرنەگرت و کە میشیان نەکرد بۆ یارمەتی کوردەکانی سوریا لەم دەردو نەگبەتیەیاندا . بە پێچەوانەوە ، هێندێکیان کێشەو گرفتی ئەوکوردانەیان پێخۆشبوو چونکە بەچاوی حیزبایەتی تەسکەوە ڕوانیانە پرسەکە .\nمن وای دەبینم کە کوردی سوریا ئەمڕۆ زۆر بژادەیان لە بەردەوامدا نیە و ناچارن بە هێندێ پاشە کشە و ڕازیبوون بە زیانی کەمتر و بەڵای بچوکتر . ناچارن هەوڵی ڕێکەوتن بدەن لەگەڵ ڕوس و لەگەڵ دیمەشق . بۆ ئاگاداری تا ئەم چرکەیە هێزی ئەمریکی لە جێگەی خۆی ماوەو ئەگەر گۆڕانکاری پۆزەتیڤ لە وەزعەکەدا بوو ئەوە حسابی خۆی بۆ دەکرێ.


یاداشتی مامۆستایانی گرێبەست ئاڕاستەی وەزارەتی پەروەردە کرا – کوردی – RojNews.News\nیاداشتی مامۆستایانی گرێبەست ئاڕاستەی وەزارەتی پەروەردە کرا\n29/02/2020 - 9:54:17 am\nسێشەممە, 3 يول 2018 – 13:31 ڕۆژنیوز – سلێمانی\nپێشنیوەڕۆی ئەمڕۆ، مامۆستایانی گرێبەست لە سلێمانی، گردبوونەوەیەکیان بۆ جێبەجێکردنی داواکارییەکانیان لەبەردەم بەڕێوبەرایەتی پەروەردەی ڕۆژئاوا لە سلێمانی ئەنجامدا و دواتریش بۆ گەیاندنی داواکارییەکانیان، ڕوویان لە بەڕێوبەرایەتیی گشتیی پەروەردەی سلێمانی کرد.\nدوای گەیشتنیان بە بەڕێوەبەرایەتی گشتی پەروەردەی سلێمانی، لەلایەن دڵشاد عومەر، بەڕێوەبەری گشتی پەروەردەی سلێمانییەوە پێشوازیان لێکرا و یاداشتەکەی لە مامۆستایانی گرێبەست وەرگرت و ئاڕاستەی وەزارەتی پەروەردەی کرد.\nدڵشاد عومەر، دوای ئەوەی یاداشتەکەی لە مامۆستایانی گرێبەست وەرگرت، پشتگیریی خۆی بۆ داواکارییەکانی مامۆستایانی گرێبەست دەبڕی.\nجێگای باسە، لە یاداشتەکەی ئەو مامۆستا گرێبەستانەدا هاتبوو: وەک مامۆستایانی گرێبەست لە ڕووی ماف و دەستکەوتەوە سودمەندنەبووین و ئەرکەکانمان قورستربووە، مامۆستایانی گرێبەست وەک پلە دوو سەیرکراون و زۆرترین ئەرک و کەمترین مافمان پێدراوە.\nهەروەها، ئاماژەش بەوەدراوە: زۆربەمان لە دەرەوەی شار دەوام دەکەین و کرێی هاتووچۆمان زۆرە و مووچەمان کەمە، هەر بۆیە داوای بەدەستهێنانی مافەکانمان دەکەین.\nدیدارێکی گوماناویی بۆ ڕامین و دایک و باوکی ڕێکخرا


- 9/12/2019 10:00:00 AM 1537 جار خوێندراوەتەوە\nجڤاتی گشتی گۆڕان ئەمڕۆ لە سلێمانی کۆدەبێتەوە و دەستەی سەرۆکایەتی ھەڵدەبژێرێت، کە پێکهاتون لە سەرۆک و جێگر و سکرتێری جڤاتی گشتی.\nخەلیل سەرکانی، ئەندامی جڤاتی گشتی بزوتنەوەی گۆڕان بە خەندان-ی راگەیاند، ئەمڕۆ دەستەی سەرۆکایەتی جڤاتی گشتی هەڵدەبژێردرێت، چەند کەسێک خۆیان بۆ ئەو پۆستە کاندید کردبو، بەڵام لە ئێستادا دو ماندید ماونەتەوە کە بریتین لە جەمال محەمەد و کوردە چاوشین.\nئاماژەی بەوەشکرد، بۆ پۆستی جێگری سەرۆکی جڤاتی گشتی زیاتر چانسی کاندیدانی هەولێر هەیە ئەو پۆستە وەربگرن، لەبەر ئەوەی هەولێر پایتەختی سیاسی هەرێمی کوردستانە و گرنگی تایبەتی هەیە.\nهاوکات یاسین حەمەعەلى، ئەندامى ژورى هەڵبژاردنى بزوتنەوەى گۆڕان رایگەیاند، ئەمڕۆ پێنجشەممە وادەى خۆپاڵاوتن بۆ كاندیدانی رێكخەری گشتی و ئەندامانی خانەی راپەڕندن دادەخرێت و دوای ناردنی فۆڕمی كاندیدەكان بۆ ژوری یاسایی بەمەبەستی راستاندن.\nوتیشی، کاتژمێر 10:00ی بەیانی رۆژی شەممەی داهاتو (14/9/2019) هەڵبژاردنى ئەندامانی خانەی راپەڕاندن و رێكخەری گشتی بەڕێوەدەچێت.\nئەندامەکەی ژورى هەڵبژاردنى گۆڕان دەشڵێت، "هەڵبژاردنە ناوخۆییەكانی بزوتنەوەی گۆڕان لەلایەن لیژنەیەكەوە سەرپەرشتی دەكرێت كە دادوەرێك سەرۆكایەتی دەكات و دو ئەندامی ژوری یاسایی و ژوری هەڵبژاردنی گۆڕان تێیدا ئەندامن".


ڕەشکەی بیرەوەریەکان-بەشی هەشتەم - هەوارگەی دڵا ن\nلە بەسەرهاتە جۆربەجۆرەکانی سەردەمی مامۆستاییم لە مەریواندا بڕێ کارەساتی سەرنج ڕاکێشم بۆ گێڕانەوە، ئێستەش لەسەری ئەچم و درێژەی پێ ئەدەم.\nبەڵێ، بووم بە مامۆستای باشماخ، کە دێ‌یەکی بیست سی ماڵی بوو، لە سنوری ئێران نێزیکی شاری پێنجوێن. ئەم دێ‌یە، بە پێچەوانەی باقی دێ‌یەکان، خان و دەرەبەگی نەبوو وە خەڵکەکە بۆ خۆیان لێ ئەبڕان مناڵەکانیان بەرخوێندن بنێن.\nلەسەرەتاوە باوکەکان هاتن وە لەگەڵیان کەوتمە دوان و ڕاوێژکردن و گوێم ڕاگرت بۆ گیروگرفتەکانیان. وتیان مودیر گیان پێش ئەوەی جەنابت بیتە مودیر، کەسێکی‌تر بوو، گوێ ڕایەڵی کاروباری ئێمە نەبوو و پێی لە کەوشێ کردبوو کە وەکوو قوتابیانی ناوشار، لە سەر سەعات مناڵەکان ئەبێ بێن بۆ قوتابخانە. ئێمە زۆربەمان ئەوکارەمان پێ ناکرێ. مناڵەکانی ئێمە کارئەکان. یارمەتیمان ئەدەن کە نەختێ لە بارسایی باری ژیانمان لە کۆڵ کەوێ.\nوتم برادەرینە گوێ ڕاگرن با پێتان بڵێم من نەهاتووم ببمە سەرباری ئێوە و ژیانتان لێ سەخڵەت تر بکەم. هاتووم مناڵەکانتان خوێنەوار بکەم وە بۆ گەیشتن بەم ئامانجە لە سەر ئەم بیروباوەڕەم کە قوتابخانە و دایک و باوک لە سەریان پێویستە دەستی یەکتر بگرن و بۆ مسۆگەر کردنی ئەم ئامانجە تێ بکۆشن. ئێستە بۆم ڕوون بکەنەوە بزانم مناڵەکانتان لە ڕۆژا چەن سەعات ئەتوانن بێن بۆ قوتابخانە. وتیان نازانین، ئێمە شت و مەک، وەکو دار و خەڵوز، ئەبەین بۆ پێنجوێن بۆ فرۆش. بڕێ ڕۆژ زوو ئەفرۆشرێ بڕێ ڕۆژ نا. وتم من لێرەم وە شەو و ڕۆژ لەم دێ‌یە ئەژیم. لاشم گرنگ نیە کەی و چۆن ئەتوانن مناڵەکانتان بنێرن بۆ قوتابخانە. ئەمەوێ هەر کە کارتان تەواو بوو، مناڵەکانتان بنێرن. وتیان باشە.\nئیتر لەم پازدە بیست قوتابی‌یە بڕێ ڕۆژ حەوتیان یا هەشتیان نەدەهاتن و دوای‌نیوەڕو ئەگەڕانەوە و منیش لەوپەڕی دڵسۆزی‌دا لەگەڵیان ئیشم ئەکرد و نەم ئەهێشت وەدوا بکەون.\nباری ژیانی خەڵکی لەو سەردەمەدا لە کوردستان و بەتایبەت لە مەریوان کە پازدە ساڵێ قات و قڕی بوو ئاڵۆز و شێواو بوو. وشکەساڵی باری سەربار بوو، ئاسمان لە عاستی خەڵکی ئەو ناوانە لە شەڕ دا بوو، زەوی کارژی دەردابوو، شەرارەی خۆرەتاوی ناوڕاس مانگی هاوینان دار و دەونی هەڵ پڕوزاندبوو.\nژن و مناڵی هەژار و داماو لە بەیانی‌یەوە تا شەو لە نێو دارستانەکانا بە شوێن “مازک” و “کڵکاف” و “سیچک” دا هەڵوەدایان بوو. ئەو بەرهەمانە کە کۆیان ئەکردەوە، ئەیان برد بۆ سنە، لە ڕەنگ ڕێزی بەن و دەزوو، بۆ تەنینی بەڕ و مافوورە و ئەوشتانە کەڵکی لێ وەرئەگێڕا.\nجا بیر کەنەوە ئەوشتانە داخۆ چەندە دەسهاتی بووبێ کە کاریگەری بووبێ لەسەر ژیانی بەئەستەم نووزەتیاماوی ئەو ڕۆژڕەشانە.\nلە چوارلایێکی ژیانی پڕ لە کوێرەوەری ئاوەهادا بیهێننە پێش چاوتان چەندە سەخڵەتە خەڵک ڕابهێنی مناڵەکانیان وەبەر خوێندن بنن. بەڵام من بۆ خۆم ئەو ڕێگایەم هەڵبژاردبوو بێ ماندوو بوون لە هەوڵ و تەقالا بووم. ئەگەر بڕیاربووایێ لەگەڵ خەڵکی تێروتەسەل ئیشم بکردایێ، کە پارە لە لایان وەکوو پشکەڵە و لە نێو لێف و دۆشەکی پەڕی قوو دا ئەنوون و ئەخەون ئیتر ئەوندە بایەخی نەبوو.\nتۆ کە ڕێگای خزمەت بە خەڵک هەڵ ئەبژێری، ئەویش خەڵکێکی کۆس کەوتوو و لارەمل ئەبێ پی ئەو جۆرە کوێرەوەری‌یانەش لە خۆت هەڵ سوویی. لە بەر خۆمەوە ئەموت : شەرت بێ ئەگەر وڵاتێکم هەبێ، هی خۆمان بێ، گەسک دەریش بم شانازی پێوەبکەم. گەنج بووم و تازە پێ‌گەیشتوو، ئەوە ئارەزووم بوو وەکو پێشینان وتوویانە “ئارەزوو بۆ جەوانان و گەنجان کەتن و عەیب و شوورەیی نیە”.\nبەڵێ ڕۆژگار هێدی هێدی ئەڕۆیشتە پێشەوە، ڕۆژێکیان هووڕەی ماشینێ هات، لە مەکتەب هاتمە دەرەوە بزانم چ باسە دیم سەرهەنگ ئەمیر موکری، سەرۆکی مەرزبانی مەریوان، لە ماشینەکە دابەزی و ڕاستەوخۆ ڕووی کرد لە مەدرەسەکە، هەر منی دی بە پێ‌کەنینەوە سەلام و ئەحواڵپرسی کرد. ووتی ئامادەبە با بچین. وتم بۆ کوێ؟ وتی بۆ پێنجوێن. وتم چ باسە؟ وتی دیداری مەرزی‌یە، هەموو ساڵێ جارێ ئەو کارە ئەکەین.\nسەرهەنگ ئەمیر مۆکری، وەها کە لە ناوەکەیا دەرئەکەوێ، بە بنەچەکە و ڕەچەڵەک کوردی موکریانی بوو. باوکی بەجەوانی چووبوو بۆ تاران لەوێ هاوسەرگیری کردبوو. دیارە مناڵەکان دایکیان فارس بوو و لە تاران گەورە بووبوون بە فارسی ئەدوان. بەڵام کە هاتە مەریوان و لەگەڵ ئێمە بوو بە دۆس، چواردەورمان گرت و خۆیشی پێ خۆش بوو بکەوێ بە بارێکا توانایی ئەوە پەیدا بکا بە زوانی کوردی بئاخفێ، وردە وردە فێری کوردی بوو.\nمنیش ئامادە بووم لەگەڵیان چووین بۆ پێنجوێن. لەوێ قائم مەقام و موتەسەرفی سلێمانی و پێنجوێن هاتن بە پێشوازمانەوە و چووین بۆ “نادی” واتە باشگای ئەفسەران. ئەو شەوە تا درەنگانێ لەوێ بووین، خەریکی خواردن و خواردنەوە تا بەیانی. هاوڕێ‌یەکانم بەیانی هەستان چوون بۆ گەڕان بە نێو بازاڕدا، تومەس ئەمە ڕەسمیانە هەرچی ئەکڕن میوانن و دوکاندارەکان لەودوا پارەکەی لە حوکومەت وەرئەگرن. وتم برا من نایێم بۆ نێو بازاڕ چونکوو لە پێشا من چەن جار هاتووم بۆ پێنجوێن، پێم خۆشە بچم سەربدەم لە قوتابخانە. ئیتر لەگەڵم هاتن چووین بۆ قوتابخانە تماشام کرد خانووبەرەیەکی جوان و بەرچاوی، چووینە ژوورەوە قوتابیەکان هەموو جل و بەرگی یەک ڕەنگ لەبەر و سەر و گۆنا سوور و تێر و تەسەل.\nبۆیان ڕوون کردمەوە کە حوکومەت نەتەنیا جل و بەرگیان دابین ئەکا، بۆ بەیانی و نیوەڕۆ خۆراکی گەرم و شیر و مێوەیان پێ ئەدا.\nئەوکارە زۆر لەسەر هەناو و دڵ و دەروونم کاریگەری بوو، هەر کە گەڕاینەوە ڕاستەوخۆ چووم بۆ سنە، بۆ لای سەرۆکی گشتی ئاموزش و پەروەرش (واتە مەعارف) کە ئەو دەمە ئاغەی مەجیدی بوو. هەر کە چلونایەتی ژیانی مناڵە برسی و پێ‌خاوسەکانی باشماخم بۆ گێڕایەوە و دیدارەکەم لە پێنجوێن بۆ شی کردەوە فرمێسک هاتە نێو چاوانی و دەس بەجێ لێ‌بڕا کە جل و بەرگ بۆ مناڵەکان دابین بکا و ناردی بە شوێنی بەرپرسی کارپەردازی‌دا، کە ئەو دەمە ئاغەی خەلیل غەریب پوور بوو پیاوی خاوەن ڕۆح و ڕەوانێکی بەرز. ئەویش کە هات و لە کارەسات تێ‌گەیشت، پیاوانە وەخۆی کەوت و کارەکەی جێ بەجێ کرد. دواجار وتی خوا سواوت بنوسێ منیش بەڵکو لەم سواوە بەشداربم.\nبەڵام بەداخەوە پێش ئەوەی جل و بەرگەکان بگاتە دەستمان، قائم مەقام و موتەسەڕفی پێنجوێن و سلێمانی هاتن بۆ باشماخ کە بچن بۆ سەردانی مەرزبان و باقی کاربەدەستان لە مەریوان. بە ڕێکەوت هاتنە بەر دەرکی مەدرەسە و بانگیان لە من کرد، چوم بە پێشوازیانەوە، ویستیان بێنە ژورێ چاویان بە قوتابیەکان بکەوێ. منیش کە پێم خۆش نەبوو وە بە سەر شۆڕیم ئەزانی جل و بەرگە شڕوشیتاڵی مناڵەکان ببینن، داوای لێ بوردنم لێ‌کردن و وتم لە ئێران دا بە گوێرەی یاسایەکی گشتی کەس مافی ئەوەی نیە بێتە نێو کلاسی دەرسەوە و ئیزنم نەدا بێنە ژوورەوە. ئیتر ئەوانیش لەسەری نەچوون و ملی ڕیگایان گرت و چوون بۆ مەریوان.\n← Previous ...دوا گین ڕەشکەی بیرەوەریەکان-بەشی حەوتەم\nNext → ...بەرگین ڕەشکەی بیرەوەریەکان-بەشی نۆهەم


ئۆتۆمبێلی گەیاندنی بێ شۆفێر لەساڵی نوێوە دەخرێتەکار - تۆڕی میدیایی خەڵک\nکۆمپانیای نورۆ، یەکەمین ئۆتۆمبێلی گەیاندنی بێ شۆفێری ڕاگەیاند، کە وا بڕیارە لەساڵی نوێوە لەکالیفۆڕنیا بخرێتەکار.\nپێشتر لە مانگی نیساندا ئۆتۆمبیلەکانی ئاڕ 2 ، کە ئۆتۆمبێلی بێ شۆفێرن، لە ویلایەتی کالیفۆڕنیا تاقیکرانەوە.\nئەم ئۆتۆمبێلانە خێراییەکانیان سنووردارە، بەجۆرێک لەکەشوهەوای ئاساییدا لەتوانایدا هەیە 35 میل لە کاتژمێرێکدا واتە (56کم/کاتژمێر) ببڕێت.\nستیڤ گۆردۆن، بەڕێوەبەری بەشی ئۆتۆمبێلە بارهەڵگرەکان لە کالیفۆرنیا ڕایگەیاند، ئەم بڕیارەی دراوە، نیشانەیەکی گرنگە لەپەرەسەندنی ئۆتۆمبێلە بێ شۆفێرەکان لەکالیفۆڕنیا و بەردەوامدەبن لەپاراستنی ئەو ئۆتۆمبێلانە.\nکۆمپانیای نورۆ لەلایەن دوو ئەندازیاری پێشووی گووگڵەوە دامەزراوە و لەلایەن کۆمپانیای سۆفتبانکی ژاپۆنی پاڵپشتی دەکرێت.\nR2 ڕادار و وێنەگرتنی گەرمی و کامێرای 360 پلە بەکار دەهێنێت بۆ ئاراستەکردنی جووڵەی ئۆتۆمبێلەکە.\nئۆتۆمبێلەکە چوارچێوەیەکی هێلکەیی هەیە، کە لە زۆربەی ئۆتۆمبێلەکانی ئەمریکا بچووکترە، هەروەها دوو بەشی بۆ گەیاندنەکان هەیە، بەکۆدی ئەو کەسە دەکرێتەوە، کە کاڵاکەی بۆ نێردراوە.\nچیرۆكی ئەو پیاوەی پشیلەكانی كردۆتە هاوڕێی خۆی\nخەڵك- فیول پەمپی ئۆتۆمبێل بەزۆری لە وەرزی هاوین و گەرمادا لەكاردەكەوێت، بەڵام زۆر كات لە وەرزی زستانیش ئەوە ڕوودەدات و زۆربەی هۆكارەكەشی بۆ خراپی…\n30 نیسان 2021 9.40 am\nخەڵك- سەرقەباخی ڕادێتەر كاری كردنەوە و تەنفیزە لەنێوان ڕادێتەر و دەبەی زیادەی ئاوی ڕادێتەر لەكاتێكدا بزووێنەر…


خەریكە بمرم مۆڵـەت هەیە هەناسەیەك هەڵبمژم ؟ – Denegkan\nخەریكە بمرم مۆڵـەت هەیە هەناسەیەك هەڵبمژم ؟\nbyپێشره‌و\tDecember 16, 2008\tگشتی\n( ئەوەى كورد نازانێت تامى چیى ئەدات , ئازادیە )\nپێشڕەو حەمید: دەربەندیخان\nئەگەر ئازادى بەمانا فیزیكییەكەى خۆى ئامادەیى هەبێت ئەوا موڵكى سروشتە و مرۆڤیش وەك بونەوەرێكى هەستیار لە سروشتى خویدا خاوەنى ئازادەییەكانە لەهەربوارێكدا , بەڵام ئەم ئازادیە چۆن دەگاتە مرۆڤ و مرۆڤەكانى تر بەناوى پاراستنى خودى چەمكى ( ئازادی ) یەوە چۆن ئازادى لە كەسانى تر وەردەگرنەوەو بەدیارى بە كەسانى تر ى دەبەخشن ؟!\nكێن ئەوانەى بەناوى هەمومانەوە بڕایار ئەدەن و بەناوى پاراستنى ئازادیەوە ئازادى تیرۆر دەكەن ؟ كێن ئەوانەى لەسایەى قوربانى دانى مرۆڤ بۆ ئازادى … ئازادى كەسانى تر پێشێل دەكەن ؟\nمن ناڵێم : ئەوەندە ئازادى , تاسنورى ئازادى من نابەزێنى !؟ بەڵكو دەڵێم : ئەوەندە ئازاد بە تا هەست دەكەى ئازادیى منت بردو وە و دەبێت بۆم بگەڕێنیتەوە .\nئەوەى لەڕۆژى ( 13 ) ئەم مانگەدا ئاسایشى سلێمانى دەرهەق بە كۆمەڵێك چالاكوانى مەدەنى كردیان لەشارى سلێمانیدا بەناوى پاراستنى یاساوە جۆرێكە لەپێشێلكردنى سەرە تاترین مافەكانى مرۆڤ كە ( ئازادى ڕا دەربڕینە ) ؟ چونكە ئەگەر بیانوى ئاسایش بۆ دەستگیركردنى ئەو كۆمەڵە مرۆڤە تەنها وەرنەگرتنى مۆڵەتى یاساییە بۆ ئەنجام دانى چالاكییەكەیان ئەوا كارێكە , بە خوێندنەوەى واقیعى ئەمڕۆى كوردستان ( ناتەندروستە ) و ئازادیى مافى ( تاك ) یان پێشێلكردوە لەبەر چەند هۆكارێك :\n1/ بڵاوكردنەوەى بەیاننامە خۆپیشاندانى جەماوەرى نییە , یان گردبونەوەى بەكۆمەڵ نییە لە یەكێك لە پانتایەكانى شاردا , یان كۆڕو سیمینارێكى كتو پڕنییە تا لە فەزایەكى كراوە دا لەسەر شەقامێك سازبكرێت و مۆڵەتى بۆوەربگیردرێت .\nبەڵكو تەنها بڵاو كردنەوەى بەیاننامەیەك بو لە دژى بۆردومانكردنە بەردەوامەكانى هەردو حكومەتى ( ئێران و توركیا ) كەڕۆژانە ترس و ناخۆشى بۆ دەرونى مرۆڤەكوردەكانى سەرسنور دروست دەكەن و سروشتى كوردستان دەسوتێنن و ماڵى خەڵكە بێ دەسەڵاتەكەى كورد كاول دەكەن .\n2/ ئەوكەسانەى بەیانەكەیان بڵاو كردەوە سەربە هەر ئایدیایەك بن بەجلى كوردییە وە چونەسەرشەقامەكان و لەگەڵ ئەوەى ناوەڕۆكى بەیانەكەیان ئیدانەكردنى هێرشەكانى ئەو دو وڵاتە و ڕەخەنەكردنى سیاسەتەكانى هەرێم بو لەمەڕ هەڵوێستى لەبەرامبەر ئەوەدا بەهەمانشێوەش دەستەكانیان پڕبو لە شیرینى و دەمى ئەو خەڵكەیان شیرین دەكرد كەدەمێكە تەنها تاڵى ناعەدالەتیەكانى دەسەڵاتى كوردى تام دەكەن .\n3/ ئایا دەزگاى ئاسایش سەربەوەزارەتى ناوخۆیە تاداواى مۆڵەتى لێبكرێت ؟ ئەگەر وەڵام بۆئەوە , ئەوەیە كە بۆچى داواى مۆڵەت لەوەزارەتى ناوخۆ نەكراوە , ئەوا من دەڵێم دەبو یان دەبێت بۆ كارى ئایندەى ئاسایش و وەزارەتى ناوخۆش ئەوەبێت كە لیستێك ئامادەبكات و تەواوى ئەو چالاكیانەى كەدەكرێت و پێویستیان بەمۆڵەتە خەڵك و حیزب و ڕێكخراو و…. تد , لێ ئاگاداربكرێتەوە بۆئەوەى ئەگەر ( هەڵمژینى هەناسە بۆبەردەوام بون لە ژیان ) كەوتە لیستى مەرجى مۆڵەتەوە مرۆڤ بتوانێت زۆرترین مۆڵەت وەربگرێت بۆئەوەى شتى سەیرت ببینێت كە لەسایەى ئازادى دەسەڵاتى كوردیدا ڕو ئەدەن .\n4/ئاسایش مۆڵەتى لە كێ وەرگرت تا ئەو كەسانە دەستگیربكات ؟ ئایا بە فەرمانى داد وەردەستگیركراون یان ئەوە تەنها بیانویەكى یاسایانە ؟ ئەگەر دادوەر فەرمانى بەندكردنى بۆ دەركردون , ئەوا دادوەر بە ( چى بڕگەیەكى یاسایى ) ئەو فەرمانەى دەركردو ئەو كۆمەڵە خەڵكەى لەژورى زیندان قایمكرد؟\n5 و 6 و 7 و ….تد , با چەندین پرسیارى تر لەلایەن خوینەران و ڕێكخراوەكانى مافى مرۆڤ ئاراستە بكرێن تا بزانرێت وەڵام لاى كێیە و كێیش بەوەڵامەكان ڕەزامەندن ئەگەر وەڵامێك هەبێت ؟\nنوسینى ئەم چەند دێرە یان ئاراستەكردنى ئەم چەند پرسیارە تەنها ژمارە زیاد كردن نیە بۆ بابەتەكانم ئەوەندەى ئەوە ترسى گەورەمە لە هەڕەشەكردن بۆسەر ئازادیەكانى تاكى كوردى ؟؟ چونكە مرۆڤ لەكوردستاندا ئەوەندە ئازادە كە پایەكانى دەسەڵات نە لەرزێنىَ ئەوەندە ئازادە قسە لە سەر ئەو شتانە نەكات كە بە پشتوێنى ( تابۆ ) پێچراونەتەوە !!\nڕەنگە ئێستا سیاسیە باڵادەستەكانى كورد, پێكەنینیان بێت بەو كەسانەى لەسەر ئیهانەكردن و بە سوك تەماشاكردنى كۆمەڵگاى كوردى لەلایەن وڵاتانى دراوسێى وە , بەیاننامە بڵا دەكەنەوە دەڕژێنە سەرشەقامەكان ؟؟ چونكە ئەوان واتە ( دەسەڵاتداران ) كوردستان بە مرۆڤ و خاك و ئاسمانەكەیەوە بەموڵكى خویان ئەزانن و هەرخوشیان بڕیار ئەدەن كىَ ئازادە هەواى كوردستان هەڵبمژێت و كێش بوى نییە توخنى بكەوێت .\nدواجار و لەكۆتایدا دەپرسم :\nخوپیشاندانانەكانى ئەم دوایەی خەڵكى كوردستان بۆڕاستكردنەوەى هەڵە گەورەكانى سیاسیەكانى كورد لەكوردستاندا , مۆڵەتیان لەكىَ وەرگرت و كێش مۆڵەتى پێدان كە بڕژێنە سەرشەقامەكان و سەرۆكى پەرلەمانى عێراق بە سەدامى نوىَ و بە هیتلەر ناوزەند بكەن ؟ بۆچى كەس دەستگیرنەكرا ؟\nتەنها لەبەر ئەوەى سەركردەكانمان , نەیان زانى گەمە زانێكى باشى ناو گۆرەپانى سیاسى عێراق ببن و بەخۆپیشاندانەكانى ئێمە توانیان هەڵەكانیان ڕاست بكەنەوە ؟ .\nPrevious یاده‌وه‌ریه‌کانی پشکۆ نه‌جمه‌دین\nNext سرووت.. كولتور.. ئەزموونگەرى لە ئۆدیبى زەردەشت


چۆن توانا و بیركردنه‌وه‌ی منداڵ گه‌شه‌پێبده‌ین | ماڵپەری قورئانی پیرۆز\nشه‌هله عه‌بدوڵڵا ـ توێژه‌ری كۆمه‌ڵایه‌تی....خوێندنه‌وه جگه له كتێبی قوتابخانه......خوێندنه‌وه‌ی كتێبی تر جگه له كتێبه‌كانی پڕۆگرامی قوتابخانه وایلێده‌كات بخوێنێته‌وه و بۆ خۆی لێكۆڵینه‌وه بكات, و بۆ منداڵ پێویسته، سه‌ره‌تا ده‌بێت فێربكرێت چۆن ده‌توانێت سوودی لێوه‌ربگرێت، به‌تایبه‌تی ئه‌و كتێبانه‌ی كه بۆ منداڵ پێویسته وه‌كو (فه‌رهه‌نگی وشه و چیرۆك).\nكتێب و منداڵ\nگومان له‌وه‌دانییه كه خوێندن پێویستییه‌كی حه‌تمییه. ئێستا كاتی ئه‌وه هاتووه كه كتێبخانه‌یه‌ك بۆ منداڵه‌كانمان بنیاتبنێین و منداڵه‌كه‌نمان هانبده‌ین له‌گه‌ڵمان بێن بۆ كتێبخانه بۆ ئه‌وه‌ی خۆی كتێب هه‌ڵبژێرێت.\nبواره‌كانی خوێندنی منداڵ له قوتابخانه\nبه‌و پێیه‌ی كه قۆناغی سه‌ره‌تایی یه‌كه‌م قۆناغی خوێندنی منداڵه. گرنگی تایبه‌تی خۆی هه‌یه و كاریگه‌ری له‌سه‌ر چاره‌نووسی ده‌بێت بۆ سه‌ركه‌وتنی له وانه‌كاندا، ده‌بێت ڕه‌چاوی ئه‌م خاڵانه‌ی لای خواره‌وه بكرێت :-\n1- نابێت به‌رده‌وام منداڵ له كه‌وتن و شكستخواردن له وانه‌كانیدا بترسێنین. ترس له كه‌وتن و شكست ڕێگره له سه‌ركه‌وتنه‌كانی و وایلێده‌كات له پرسیار و لێكۆڵینه‌وه بترسێت.\n2-ئه‌گه‌ر منداڵ له‌وانه‌یه‌كدا گرفتی هه‌یه و تیایدا لاوازه, ده‌بێت به هاوكاری مامۆستاكه‌ی هه‌وڵ بۆ چاره‌سه‌ركردنی بده‌ین بۆ ئه‌وه‌ی ڕۆژ به ڕۆژ لاوازییه‌كه‌ی زیاتر نه‌بێت.\n3- منداڵ ده‌بێت فێری ئه‌وه‌بێت كه هه‌موو مرۆڤێك له‌وانه‌یه بۆ گه‌یشتن به مه‌به‌ست و ئامانجی, ڕووبه‌ڕووی گیروگرفت بێته‌وه و به‌په‌له نه‌گاته ئامانجه‌كه‌ی, له‌به‌ر ئه‌وه‌ی له كاتی شكستخواردندا ده‌بێت هه‌وڵی دووباره بداته‌وه و تووشی دڵساردی و بێهیوایی نه‌بێته‌وه .\n4- پێش ئه‌وه‌ی منداڵه‌كه‌مان سه‌رزه‌نشتبكه‌ین به‌وه‌ی كه له شتێكدا شكستیخواردووه, ده‌بێت هانبده‌ین بۆ ئه‌وه‌ی سه‌ركه‌وتن به ده‌ستبهێنێت بۆ ئه‌وه‌ی بڕوا و متمانه به‌خۆبوون لای منداڵ لاوازنه‌بێت .\n5- هه‌موو ڕۆژێك چه‌ند خوله‌كێك ته‌رخانبكه‌ن بۆ ئه‌وه‌ی به ته‌نهایی له گه‌ڵیدا قسه‌بكه‌ن ئه‌ویش له‌باره‌ی قوتابخانه و پۆل و وانه‌كانییه‌وه, له به‌رامبه‌ر قسه‌كانیدا نابێت كه‌مترخه‌ممییان پێوه دیاربێت و پێویسته گوێگرێكی باشبێن.\n6- په‌یوه‌ندی له‌گه‌ڵ ده‌وروبه‌ردا هونه‌رێكه كه ده‌بێت هه‌موو مرۆڤێك فێریبێت به تایبه‌تی منداڵان له سه‌ره‌تاوه ده‌بێت فێری ئه‌م هونه‌ره‌بن, یه‌كێك له جۆره‌كانی په‌یوه‌ندیكردن, په‌یوه‌ندیكردنه له ڕێگه‌ی گفتوگۆوه.\n7- ئاگامان له وانه‌كانی بێت و سه‌رپه‌رشتی نوسینه‌كانی بكه‌ین, به‌ڵام هه‌رگیز بۆی نه‌نوسینه‌وه, به‌ڵكو داوای لێبكه‌ین به ووردی دووباره بیخوێنێته‌وه.\n8- نابێت منداڵان له‌گه‌ڵ یه‌كتردا به‌راوردبكه‌ین. چونكه خاوه‌نی توانایی و لێهاتوویی جیاوازن . ئه‌گه‌ر له ماڵێكدا منداڵێك سه‌ركه‌وتنی باشی به‌ده‌ستهێنا, نابێت سه‌رزه‌نشتی منداڵه‌كانی تر بكرێت و بیانكه‌ین به (پله دوو ) ئه‌م كاره زیان به كه‌سایه‌تیان ده‌گه‌یه‌نێت و بڕوا به خۆبوونیان لێده‌سێنێته‌وه.\n9- ئه‌گه‌ر منداڵه‌كه‌تان بیروهۆشێكی فراوانی هه‌یه. به‌رده‌وام له به‌رده‌میدا و له‌به‌رده‌م خه‌ڵكیدا ئه‌م باسه مه‌هێنه‌سه‌رزمان و دووباره‌یمه‌كه‌نه‌وه. چونكه ئه‌م كاره له‌لایه‌كه‌وه له كارو چالاكی و جموجۆڵی ڕۆژانه‌ی دووریده‌خاته‌وه و له‌لایه‌كی تره‌وه له خۆڕازیبوون له ده‌روونیدا گه‌شه‌ده‌كات .\n10- ئه‌گه‌ر منداڵه‌كانتان له ڕووی خوێندنه‌وه تواناو لێهاتووی كه‌مه یاخود حه‌زی كه‌می به خوێندن هه‌یه هه‌رگیز به‌بێ عه‌قڵ و نه‌زان و ته‌مبه‌ڵ بانگی مه‌كه‌ن. به‌كارهێنانی ئه‌م ناو و ناتۆرانه سه‌ره‌ڕای كاریگه‌ری له‌سه‌ر خووڕه‌وشتی, وایلێده‌كات كه كه‌سێكی ته‌مبه‌ڵ و نه‌زان ده‌ربچێت, منداڵێك كه ئه‌وها ڕاهێنرا, توانای جوڵه و كاروچالاكی له‌ده‌ستده‌دات و تووشی حاڵه‌تی نادروستی ده‌كات.


میدیاى نزیک لەماڵى تاڵەبانى لەزارى سەرچاوەیەکى باڵاى یەکێتى یەوە گواستییەوە، بڕیارەکانی هەفتەی داهاتوو "جیاواز و کاریگەرتر" دەبن و هەنگاوەکان خێراتر دەکرێن.\nبەوتەى سەرچاوەکە کە ناوى نەهێنراوە و بۆ میدیاى نزیک لەماڵى مام جەلال قسەیکردووە، یەکێتی سوورە لەسەر گۆڕانکارییەکان و لە هیچ بڕیارێک پاشگەز نابێتەوە و هەنگاوەکان بەرەو چاکسازی و چاککردنی ناوخۆی حزب زیاتر و بەپەلەتر دەبێت.\nباسى لەوەشکردووە، سەرجەم ئەو کەسانەی لەلایەن دادگاوە داواکراون دەبێت بچنە بەردەم دادگا و لەوێ بێتاوانی خۆیان بسەلمێنن، گۆڕانکاری و بڕیارەکانی هەفتەی داهاتوو جیاواز و کاریگەرتر دەبن لەو بڕیارانەی لە هەفتەکانی رابردوودا دراون.\nگۆڕانکارییەکانی کەشوهەوا؛ هەفتەیەکی فێنک\n2021.08.15 - 12:09\nهەفتەیەکی فێنک و 10 ڕۆژ گەرما بەڕێوەیە\n2021.08.14 - 23:45